ИнтерФУТБОЛ :: Янги мураббий, антиқа дебют ёхуд «Реал Мадрид» тарихидаги энг муҳим учрашув ҳақида\nЯнги мураббий, антиқа дебют ёхуд «Реал Мадрид» тарихидаги энг муҳим учрашув ҳақида\nБундан 13 йил аввал Мадриднинг «Реал» жамоаси худди ҳозиргидек мураккаб вазиятга тушиб қолган, оқибатда мутасаддилар бош мураббийни алмаштиришга мажбур бўлишганди.\nШу тариқа мураббийлик соҳасида камдан-кам учрайдиган (балки шу пайтгача кузатилмаган) антиқа дебют юз берди.\n2005 йил 5 январь куни «Қироллик клуби»ни бразилиялик Вандерлей Лушембурго майдонга олиб тушди. Эътиборлиси, мадридликларнинг «Реал Сосьедад» устидан ғалаба қозонишлари учун янги бош мураббий ихтиёрида атиги олти дақиқа вақт бор эди.\nГап шундаки, Лушембурго Мадридга келишидан уч ҳафта аввал «Реал» ўз майдонида сосьедадлик номдошини қабул қилган, аммо 1:1 ҳисоби қайд этилаётган баҳс 88-дақиқада тўхтаб қолганди. Боиси кутилмаганда террорчилар томонидан стадионга бомба қўйилгани ҳақида хабар тарқаганди.\nШу сабабли «Сантьяго Бернабеу»дагиларни шошилинч равишда эвакуация қилишга тўғри келди. 10 дақиқа ичида 70000 кишилик стадион бўм-бўш бўлиб қолди, футболчилар эса стадион ташқарисида қолишди.\nЎша хавотирли оқшомда учрашувни бошқарган Лисандро Лопес онгли равишда эвакуация сабабини футболчиларга айтмади. Ўйинчилар ўша заҳоти трибуналардаги ўз яқинлари томон ошиқишлари, оқибатида тартибсизликлар юзага келиши аниқ эди.\nМамлакат пойтахти, шунингдек, унга номдош бўлган «Қироллик клуби» ҳам террорчи ғаламислардан ҳадиксираб қолишганди. 2002 йили юз берган фитна ҳали уларнинг хотираларидан кўтарилиб улгурмаганди.\nПолиция бир неча соат давомида стадионнинг ҳар бир қарич ерини синчковлик билан текшириб чиқди. Лекин бомба асоратларини топа олишмади. Хуллас, «Сантьяго Бернабеу»ни портлатиш хусусидаги хабар ёлғон бўлиб чиқди.\nУчрашув асосий вақтининг тугашига атиги 2 дақиқа қолган, ҳакам тўрт дақиқа қўшиб беришни режалаштирганди. Мутасаддилар 1:1 ҳисобидаги дурангни қайд этишлари ҳам мумкин эди. Бироқ улар ўйинни ниҳоясига етказиб қўйишни лозим топишди.\nШу тариқа олти дақиқалик қарама-қаршилик юзага келди. Якунда тарихий дебютга сабабчи бўлган ўша микробеллашувга қадар ишлари умуман юришмай қолган, Хосе Антонио Камачо ўрнига келган янги бош мураббий Мариано Гарсия Ремон қимматбаҳо юлдузлардан аҳил жамоани шакллантира олмаганди.\nОқибатда «Қироллик клуби» ички мусобақада нуфузига мос келмайдиган бешинчи поғонани банд этишга мажбур бўлаётган, етакчи - «Барселона»дан 13 очкога ортда бораётганди. ЕЧЛнинг гуруҳ босқичидан ҳам жамоа катта қийинчилик билан ўтганди.\nБундай натижалар «Сантьяго Бернабеу»нинг талабчан мухлисларини ҳам, қаттиққўл Флорентино Пересни ҳам қониқтирмасди. Жамоа нафақат ғалабалар, балки сермазмун ўйинни ҳам батамом унутганди. 22 декабрь куни «Севилья»га имконият бой берилгач, Ремоннинг «Қироллик клуби»даги кунлари саноқли эканлиги ойдинлашиб қолди.\nАйтишларича, «Реал»нинг бразилиялик ўйинчилари, айниқса, Рождество таътили кунларида ўз норозиликларини очиқ-ойдин намойиш этишганди. Улар омадсиз мураббийдан халос бўлиш билан чекланиб қолмасдан, унинг ўрнини эгаллайдиган ворисни ҳам ўзлари белгилашларига изн сўрашди.\nПрезидент уларнинг талабларини инобатга олиб, устозлик тизгинини Ремондан Бразилиянинг собиқ мураббийи Вандерлей Лушембургога топширди. Янги бош мураббийнинг олдига жамоанинг ички муҳитини соғломлаштириш, самарали ва сермазмун ўйинни йўлга қўйиш вазифаси қўйилди.\nЎшанда Роберто Карлос ўз ватандошининг Мадридга чинакам футболни қайтаришини қувонч билан эълон қилди. Ўзининг Мадриддаги фаолиятини Лушембурго «Сосьедад»га қарши 6 дақиқалик «дуэль» билан бошлади. Ана шу қисқа вақт ичида дебютант мутахассис «Реал» ғалабасини таъминлаши талаб этиларди.\nЎша оқшом «Сантьяго Бернабеу» дарвозалари очиб қўйилди - стадионга кириш бепул бўлди. Хўш, жамоалар таркиби билан танишиб чиқишга етиб-етмайдиган вақт ичида поёнига етадиган баҳсга қандай тайёргарлик кўриш мумкин?\nТабиийки, «Реал»дек номдор жамоа нуфузига яраша ҳаракат қилмоғи, дастлабки сониялардан бошлаб арслондек олдинга ташланмоғи шарт! Боз устига, унга ғалаба сув ва ҳаводек зарур бўлган вазиятда.\nТан олиш керак, жамоадаги ўзгаришлар яққол кўзга ташланди. Бразилиялик мутахассис Майкл Оуэнни захирада қолдириб, ўрнига баланд бўйли Фернандо Морьентесни жангга ташлади. «Қироллик клуби» шиддат билан олға интилиб, 20 сония ичида дастлабки хавфли вазиятни вужудга келтирди.\nДарвозабон қайтарган тўпни Рауль эгаллаб, Морьентесга оширди. У эса, ўз навбатида, Бекхэмни ҳужумга тортди. Дэвид тўпни тўхтатмасдан Роналдога йўллади. Бироқ рақиб дарвозабони Асьер Риесго ҳушёр тургани боис жамоани муқаррар голдан сақлаб қолди.\nЎйин шиддати финал ҳуштаги янграгунча пасаймади. Ана шу паллада мухлислар футбол беллашувини эмас, теннис томоша қилишди, гўё - «Сосьедад» футболчилари тўпни қайтаришдан бўшамадилар, мадридликлар эса ўша заҳоти навбатдаги ҳужумни уюуштирардилар.\nНиҳоят ўйиннинг ярми, яъни 3 дақиқаси ортда қолганида майдон эгаларининг тиришқоқликлари ўз самарасини берди: Гутининг олис масофадан йўллаган узатмаси ҳужумчини дарвозабон билан яккама-якка вазиятга олиб чиқди. Уни тўхтатиб қолишга улгурмаган Микель Лабака эса қўполлик ишлатишдан ўзга чора тополмади.\nПенальтини амалга ошириш Зайниддин Зидан зиммасига тушди. «Нуқта»дан зарба йўллашда футбол афсонаси хатога йўл қўймади - 1:0. Шундан кейин Лушембурго ҳимоя чизиғини мустаҳкамлашга қарор қилди ва Роналдо ўрнига Франческо Павонни майдонга туширди.\nМазкур ўзгаришдан кейин меҳмонлар олдинга ташланишди. Лекин уларнинг ҳаракатлари беҳуда кетди. «Реал» қимматли 3 очкога эга бўлди. Беллашув ўта қисқа бўлсада, мухлислар соғиниб қолган жиҳатлар - ғалабага бўлган кучли иштиёқ, ирода ва ёрқин ўйинни намойиш этишга улгурди.\nАжойиб «спектакл»дан таъсирланган маҳаллий матбуот янги «Реал»ни ғайритабиий - «Ла-Кофрадия дель Клаво Ардьендо», яъни «Бўйсунмас руҳиятлар қардошлиги» атамаси билан шарафлади.\nДарҳақиқат, Лушембурго «Қироллик клуби»га ғолиблик руҳиятини қайтара олди. Мадридликлар тўрт кундан кейин «Атлетико»ни 3:0 ҳисобида тор-мор этишди. Кейин қаторасига 5та учрашувда 100 фоизли натижага эришдилар.\nШу аснода юқорилашни давом эттирган «Реал» «Барселона»нинг гегемонлигига чек қўядигандек эди. Лекин сўнгги тур натижасига кўра чемпиондан 4 очкога ортда қолди.\nОрадан 13 йил ўтгач, «Қироллик клуби»да ўхшаш манзара кузатилмоқда. Кришгтиану Роналду, Гарет Бэйл ва Карим Бензема каби юлдузларнинг ҳозирги савиялари аввалгидек эмас.\nГарчи охирги ўйинларда жамоа ижобий натижаларга эришаётган бўлсада, етакчи анча олислаб кетган. Уни қувиб етиш учун мавсумнинг қолган қисми озлик қилиши тушунарли ҳол.\nТарихий пенальти муаллифи - Зидан ўз шогирдларига ўша бўйсунмас руҳиятни қайтаришга уринмоқда. Буни қай даражада уддалай олишини фақат вақт кўрсатади.


11:26 / 25.08.2020 | Abdulloh Abdurrohman | 370\nАссалому алайкум! Бир неча йил муқаддам Аллоҳ ҳидоят қилиб, намоз ўқишни бошладим. Лекин, бу оила аъзоларимиз томонидан яхши кутиб олинмади. Қаршилик ҳам қилиб кўришди. Очиғи, илмнинг нақадар муҳим эканини илм ўрганганингиз сари англаб етар экансиз, валлоҳу аълам. Ўша пайтларда менга илму ҳикмат етишмаган экан-да, бошқачароқ йўл тутишим керак эди экан-да, деб хотирлайман. Менимча, ҳозир ҳам шундай. Бир муаммо бор: бу шижоат билан боғлиқ. Олдинлари маҳрам,номаҳрам каби тушунчаларни умуман тушунмасдим. Кейинчалик бироз тушуниб, синфдош қизлар билан қўл бериб кўришмай қўйдим. Баъзан қўл узатсалар ҳам сўрашмадим, мумкин эмас деб айтдим. Бироқ мендаги ана шу шижоат айрим қариндошлар билан бўлган муомалада ишламай қолади. Яъни тоғаларимнинг аёллари, аммаларимнинг қизлари, онамнинг амакиларининг аёллари қўл бериб кўришишади. Мен билан, укам билан. Бу ишни ҳалол ёки бўлаверади деб ҳисобламайман, асло. Афсуски, бунга барҳам беришга ҳам юракнинг қуввати етмайди. Укам 16 ёш, мен 19. Укамга намоз ўқишни таъқиқлаб қўйишган. Моддий ҳаётимиз жуда яхши, Алҳамдулиллаҳ. Ҳамма нарса етарли, фақат динимизни ўргатадиган, тақвога буюрадиган инсонга эҳтиёж сезамиз. Жуда кўп ёзиб бошингизни оғритган бўлсам, узр сўрайман. Ўзимиздаги шижоатни қандай қилиб оширишимиз мумкин? Эҳтимол бошқаларда ҳам шунга ўхшаш муаммо бордир деб савол турини Умумий қилиб белгиладим.\n– Ва алайкум ассалом! Афсуски ўша керак бўлган шижоат нафақат сизда балки биз каби толиби илмларда ҳам бўлмаяпти. Чунки толиби илмлар ҳам ўз вазифаларини бажармаяптилар. Инсонни шижоатига сабаб бўладиган нарса бу Расулуллоҳ соллаллоҳу алайҳи васалламнинг ҳаётлари, суннатлари, улар қилган ишлари, бошларидан кечирган воқеъаларидир. Биз ўша воқеъаларни ўқиганимизда йиғлаймиз, қалбимизда улардек ҳаёт кечиришга куч пайдо бўлади. лекин ўзимизда топган нарсани ўзгалар ҳам топиши учун таржима қилиб етказиш йўқ. Таржима ҳам қилинмоқда, етказилаяпти ҳам десак халқ илмига амал қилмайдиган инсондан қабул қилмас экан. чунки қалбдан чиққан нарса қалбга етиб бораркан. Ўзимиз амал қилмасак ўзгани амал қиладиган даражада таъсир қилолмас эканмиз. Гўёки ухлаётган одам ухлаётган одамни ёнида алжирашига ўхшаб қоларкан. Сиз умидсиз бўлманг, ҳақда давомли бўлинг. Валлоҳу аълам!\nБарча ўқиса яхши бўларди...


Қирғизистонда Америка базаси бўлмайди - Садир Жапаров - 23.10.2021, Sputnik Ўзбекистон\nҚирғизистонда ҳозир Россия ҳарбий базаси бор. Презиеднт АҚШ ҳарбийларини ўз мамлакатида жойлаштирилмаслигини таъқидлади. 23.10.2021, Sputnik Ўзбекистон\nТОШКЕНТ, 23 окт - Sputnik. Президент Садир Жапаров матбуот анжуманида АҚШ ҳарбийларини Қирғизистонда қайта жойлаштириш имкониятини рад этди, Sputnik Қирғизистон хабарига асосан. Эслатиьб ўтмиз, Қирғизистонда Америка ҳарбий базаси 2001 йилдан бошлаб Бишкек яқинидаги Манас аэропортида жойлаштирилган эди. 2009 йилда база Транзит маркази деб ўзгартирилди. Россиянинг "Кант" қўшма авиабазаси КХШТ Коллектив тезкор қўшинлари таркибига киради. База Су-25 ҳужумчи самолётлари ва Ми-8 вертолётлари билан қуролланган. Базани жойлаштириш тўғрисидаги битим икки мамлакат ўртасида 2003 йилда имзоланган.\nқирғизистон, ҳарбий база, ақш, манас, садир жапаров, россия\n© Sputnik / Александр Астафьев / Фотобанкка ўтишПрезидент Кыргызстана Садыр Жапаров\nҚирғизистонда ҳозир Россия ҳарбий базаси бор. Презиеднт АҚШ ҳарбийларини ўз мамлакатида жойлаштирилмаслигини таъқидлади.\nТОШКЕНТ, 23 окт - Sputnik. Президент Садир Жапаров матбуот анжуманида АҚШ ҳарбийларини Қирғизистонда қайта жойлаштириш имкониятини рад этди, Sputnik Қирғизистон хабарига асосан.\n"Ҳозир Кантда Россия базаси бор. 2014 йилда Америка базаси ҳақидаги келишув бекор қилинди ва улар кетишди. Бизга битта база кифоя қилади. Биз иккита базани жойлаштириш орқали иккита давлат билан сичқон-мушук ўйнашни хоҳламаймиз", - деди Жапаров.\nЭслатиьб ўтмиз, Қирғизистонда Америка ҳарбий базаси 2001 йилдан бошлаб Бишкек яқинидаги Манас аэропортида жойлаштирилган эди. 2009 йилда база Транзит маркази деб ўзгартирилди.\nРоссиянинг "Кант" қўшма авиабазаси КХШТ Коллектив тезкор қўшинлари таркибига киради. База Су-25 ҳужумчи самолётлари ва Ми-8 вертолётлари билан қуролланган. Базани жойлаштириш тўғрисидаги битим икки мамлакат ўртасида 2003 йилда имзоланган.


Тожикистон фуқароларининг ахлоқи текширилади - BBC O'zbek\nТожикистон фуқароларининг ахлоқи текширилади\nImage caption Ёшлар энди ўз жуфтларининг ахлоқий сифатларидан тўйгача воқиф бўлишлари мумкин.\nТожикистон Ички Ишлар вазири Рамазон Раҳимзода бўлажак келин-куёвларга тўй олдидан ўз танлаган жуфтлари ўтмишда жиноят содир этмаганми, жинсий касалликлар бўйича даволангани ёки йўқлигини аниқлашларига имкон берилишини таклиф қилмоқда.\nШу мақсадда вазир ёшларга тегишли манзиллардан керакли маълумотларни олишни таъминлайдиган ўзгартиришларни оила кодексига киритишни таклиф этган.\nРаҳимзода фикрига қараганда, бу чоралар ёшларни мустаҳкам оила қуришларига ёрдам беради ва оилани ажралиб кетишдан сақлайди.\nУ шунингдек, фуқароларнинг ахлоқсиз ҳаракатларига қарши курашни кучайтиришга чақирган, жамиятнинг ахлоқий меъёрларига тўғри келмайдиган ҳаракатлар содир этганлар ҳақида маълумотлар Ички Ишлар вазирлигига етказилиши кераклигини айтган.\nImage caption Раҳимзода жамиятдаги ҳодисаларга ўзининг ноодатий қарашлари билан танилган.\nИчки Ишлар вазири жинсий кўринишдаги жиноятлар, фуқароларнинг ахлоқ меъёрларига тўғри келмайдиган уятсиз ҳаракатлари борасида хавотир билдирган.\nБу ерда фоҳишабозлик, қўшмачилик, жинсий қуллик ва одам савдоси назарда тутилмоқда.\nРамазон Раҳимзода тегишли идораларни Тожикистон фуқароларининг маънавий кўринишларини синчиклаб текширишга даъват қилган.\nВазир айтган ахлоқсиз ҳаракатларга қарши кураш доирасида бутун мамлакат бўйлаб махсус амалиётлар ўтказиш режалаштирилмоқда.\nРаҳимзода жамиятдаги долзарб масалаларни ечишда ўзининг ноодатий ёндашуви билан танилган.\nОлдинроқ у гиёҳванд моддаларнинг мамлакатга кириб келишига қарши таклиф билан чиққан.\nЎшанда жаноб Раҳимзода афғон фермерларидан кўкнори ҳосилини сотиб олиш ва уни доришуносликда фойдаланиш ёки йўқ қилиб юборишни таклиф қилган эди.\nImage caption Раҳимзоданинг янги ташаббуси Тожикистонда ҳаммага ҳам маъқул эмас.\nТожик ҳукумати оила ва диний анъаналарнинг сақланиши муҳимлигини таъкидлайди.\nРасмийлар Тожикистонда муаммолар мавжудлигини тан олади, Душанбе кўчаларида эса фоҳишалар сезиларли даражада кўпайгани ҳам айтилади.\nБироқ, сиёсатшунос Шокиржон Ҳакимов ижтимоий-иқтисодий сабаблар билан боғлиқ муаммоларни ечишда кескин, шафқатсиз чоралар ёрдам беришига ишонмайди.\n"Шу пайтгача дунёдаги бирор мамлакат дини, маданий хусусиятлари, иқтисодий кўрсаткичларидан қатъий назар бу муаммони ечишнинг уддасидан чиқа олмаган. Тожикистонда ҳозирги ижтимоий-иқтисодий воқелик боис фоҳишабозликни секинлаштириш деярли имконсиз", деб айтади сиёшатшунос.\nImage caption Тожикистонда ҳозир бир эркакка 3-4 аёл тўғри келади.\nТожикистонда фуқаролар урушидан кейин ва оммавий меҳнат муҳожирлиги бошлангач, мамлакатда гендер тенгсизлик кузатилмоқда.\nБир эркакка 3-4 аёл тўғри келади. Россия ва Қозоғистонга тирикчиликка кетган тожик эркаклари ўша ерда бошқа аёлга уйланиши тез-тез учрайди.\nОхирги йилларда меҳнат муҳожирлари томонидан хотинларини ташлаб кетиш ҳоллари бир баравар ошган.\nБу ҳам вазиятни мураккаблаштиради, дейди Шокиржон Ҳакимов. "Ички ишлар вазирлиги таклифида ижобий жиҳатлари кўп, ҳукумат оқибатлари билан курашмоқда лекин унинг сабаблари эътибордан четда қолмоқда. Кўп аёллар ҳаётий эҳтиёжларини қондириш учун иложсизликдан фоҳишабозлик билан шуғулланади. Шу сабабли бу муммони кескин чоралар билан ечишга уриниш натижа бермайди", деб қўшимча қилади эксперт.\nТожик қонунчилигига кўра, мамлакатда фоҳишабозлик таъқиқланмаган ва жиноий жавобгарликни кўзда тутмайди.\nФоҳишабозлик билан шуғулланган шахс ушланганда, маъмурий жазо, яъни жаримага тортилади холос.\nБундан ташқари, мамлакат қонунлари турмуш қурмаганлар орасида никоҳсиз алоқани чекламайди.\nImage caption Аёллар гап-сўздан қўрқиб, ўзларининг муаммоларини гапиришни хоҳлашмайди.\nБироқ жамиятда бундай ҳаракатлар қораланади, уят саналади.\nШу боисдан ёшлар ўзларининг муносабатларини одамлардан сир тутишга ҳаракат қиладилар.\nАёллар гап-сўздан қўрқиб, ўзларининг муаммоларини гапиришни хоҳлашмайди.\nТожикистон оила ва аёллар қўмитаси маълумотларига кўра, ўтган йил мамлакатда олти юздан ортиқ одам савдоси ҳоллари рўйхатга олинган, ундан 72 тасида учинчи мамлакатга фоҳишаликка олиб кетилган аёллар қайд этилган.\nФоҳишабозлик ва жинсий қулликни очиқ муҳокама қилиш Тожик жамиятида қабул қилинмаган.\nБундан ташқари қўшмачиларни маҳкамага тортишга камдан-кам аёл журъат қилади. Жамоатчилик фикри аёлларни қўрқитади. Улар шунингдек, қариндошларидан чўчишади, ўзларининг ҳаракати учун қоралашлари сабабли болалари келажагидан хавотир олишади.\nҲуқуқ фаоли Гулчеҳра Мирзоевага кўра, 10 тадан 8 киши орасида доимо аёллар айбдор қилиб кўрсатилади, кўнглида аёлларга хайрихоҳ бўлганлар ҳам буни очиқ айтишмайди.


9та ғаройиб кашфиётга оид маълумотлар дарсликларда мавжуд эмас | LifeHaq.uz\nҲар йили олимлар фаолиятининг маҳсули бўлган муҳим оламшумул кашфиётлар тарих дарсликларида ёзилган барча маълумотларни йўққа чиқаради ва Ер тўғрисидаги тасаввурни тубдан ўзгартиради.\nҚуйида аввал билганларимизни қайта кўриб чиқишга мажбур қиладиган 9та энг ғаройиб топилмани келтирамиз.\n1. Қадимги одамлар динозаврлар билан яшаганлар\n2012-йилда Монтана штатидаги Досон округида палеонтолог Отис Клайн навбатдаги қазиш ишлари чоғида ўтхўрлар турига мансуб трицератопснинг пешона шохини топиб олган. Олимлар шох устида олиб борган тадқиқотлари давомида ғаройиб кашфиёт қилганлар: динозаврнинг ёши қарийб 33,5 йилга тенг эди. Бу ҳолат судралиб юрувчилар 65 миллион йил муқаддам қирилиб кетганилигига оид ғояни шубҳа остига олади. Шу боис, қадимги одамлар Ерда динозаврлар билан бирга яшаганликлари эҳтимоли мавжуд.\n2. Антарктида тропик минтақа бўлган\nБугунги кунда Антарктида ҳудудининг 98 фоизи муз қатлами билан қопланган, аммо миллионлаб йиллар илгари бу минтақа тропик ҳисобланган.\nАнтарктида ҳудудида ўрганишлари олиб борган олимлар иссиқликни севадиган ўсимликлар – Африка баобаблари ва қирққулоқ, шунингдек қадимда иссиқ ҳудудда яшаган судралиб юрувчилар – ихтиозаврларнинг тошга айланган қолдиқларини топганлар.\nТадқиқотчиларнинг ҳайратомуз топилмаси 50 миллион йил аввал Ер юзидаги энг совуқ нуқтанинг қирғоқларида пальмалар ўсганлиги, океандаги сув эса илиқ бўлганлиги борасида хулосага келишга мажбур қилди.\n3. Шимолий ва Жанубий Американи римликлар кашф этганлар\nАйрим тахминларга кўра, римликлар Колумбдан анча аввал Америка минтақасига етиб борганлар. Хусусан, 1933-йилда Мексикадаги қадимий бинонинг поли остидан топилган керамик ҳайкалча бунга исбот бўла олади. Ҳайкалча маҳаллий бадиий санъат намуналаридан фарқ қилади ва II асрда яратилган рим ҳайкалларини эслатади. Бундан ташқари, тадқиқотчилар Рио-де-Жанейродаги Гуанабара бўғози сувларидан рим маданиятига тегишли бўлган III асрга мансуб ёдгорликларни топганлар. Шу боис олимларнинг яна бир назариясига кўра, минтақа дастлаб юнонлар томонидан кашф этилган.\n4. Коста-Рикадаги тош тўплар\nТадқиқотчиларнинг ҳаёлини жунбушга келтирган яна бир топишмоқ – Коста-Рикада топилган тош тўпларидир. Улар мукаммал тўғри думалоқ шаклга эга бўлиб, турли жинслардан яратилган: оҳак, қумтош ва магматик тоғ жинси. Уларнинг оғирлиги 16 тоннага етади.\nКўплаб тошлар учбурчак, чизиқлар ва ҳаттоки астрономик жойлашувлар каби турли шаклларни ҳосил қилгани маълум. Аммо қадимги тамаддунлардан қолган тўпларнинг бевосита вазифаси ҳозиргача номаълум бўлиб қолмоқда.\n5. Эҳромлар фақат Мисрда қурилганми?\nБарчамизга маълумки, Миср эҳромлари Ер юзидаги энг улкан ва ноёб иншоотлар ҳисобланади. Бироқ, 2005-йилда ҳаваскор археолог Семир Османагич оламшумул хабарни тарқатди: Боснияда Мисрдагидан анча кекса ва каттароқ эҳромлар мавжуд. Дунё олимлари бу янгиликка ишонч билдирмадилар ва тадқиқотчига эҳром бўлиб кўринган Височица тоғи инсон қўли билан яратилган иншоот эмас, балки табиий ҳосила эканлиги ҳақида маълумотларни тақдим қилдилар.\nОсманагичнинг ўзи эса бу фикрга мутлақо қарши. Ким билади, эҳтимол, тадқиқотчи қачондир ҳақлигини исботлай олар.\n6. Атлантиданинг қимматбаҳо қуймалари\nТарихчилар ҳанузгача Атлантиданинг ҳақиқатдан мавжуд бўлганлиги борасида баҳслашиб келадилар. Лекин, яқинда барча ишонмайдиган олимларни ўз қарашларини қайта кўриб чиқиишга мажбур қилган топилма тақдим этилди.\nҲаваскор ғаввос Франко Кассарино Сицилиядаги Жела сувларига навбатдаги шўнғиши чоғида ғаройиб топилма – 2,5 минг йил давомида ғарқ бўлган кема бўлаклари остида ётган номаълум келиб чиқишга эга 39та қуймани топган. Экспертизанинг кўрсатишича, қуймаларни тайёрлашда ишлатилган металл бир нечта жинс аралашмаси ҳисобланган орихалкдир. Археологларнинг таъкидлашича, таҳлил натижалари бир замонлар гуллаб-яшнаган давлат мавжудлигини кўрсатмоқда, зеро Платон ҳам ўз қайдларида орихалкни Атлантидада оммалашган металл сифатида тилга олган.\n7. Ҳозирги АҚШ ҳудудида биринчи бўлиб хитойликлар бўлганлар\nОлимлар Шимолий Американинг бир нечта штатида топилган минглаб тошга чизилган суратларнинг бир қисмини қадимги хитой ёзуви сифатида қайд этдилар.\nТадқиқотчилар хулосасига кўра, осиёликлар ҳозирги АҚШнинг шимолий қисмига эрамиздан аввалги 1300-йиллар атрофида келиб қолганлар. Бу эса Колумб ва римликлардан анча илгари дегани.\n8. Марсдаги ҳаёт\n“Марсда ҳаёт борми?” саволининг атрофида доим қизғин баҳс кузатилган. Бироқ, яқинда ошкор этилган кашфиёт олимларнинг ягона жавоб олишига ёрдам беради.\nТадқиқотчиларнинг аниқлашича, ўтмишда Қизил сайёрани улкан океан қоплаб турган. Сунъий йўлдошлар ва ўзи юрар аппаратлар ёрдамида олинган маълумотларга кўра, қачонлардир Марсда ҳарорат бугунгига нисбатан анча иссиқ бўлган, сайёра юзасининг бир қисми эса суюқ сув билан қопланган. Мазкур топилма бир пайтлар Марс ҳақиқатдан ҳам жонли сайёра бўлган деган тахминларга йўл очади.\n1886-йилда фармацевт Жон Пембертон гиёҳванд моддаларга мойилликка қарши восита топиш илинжида виноли кока – таркибида спирт ва кокаин бўлган мия фаолиятини тезлаштирувчи кучли тоникни ихтиро қилган. Бироқ, тез орада спиртли ичимликларга қарши қонун жорий этилган ва фармацевт спирт ўрнига Африкадан олиб келинган кола ёнғоқлари экстрактидан фойдаланган. Тайёр суюқлик ҳақиқатдан кучли ўзига келтирувчи восита бўлган.\nУ пайтларда кока-кола газланмаган бўлган ва фақат дорихоналарда мастликка қарши сув билан аралаштириладиган восита сифатида сотилган. Бир куни бир киши воситани оддий эмас, газли сув билан аралаштирган ва “Бу жуда ажойиб!” деган. Шу заҳоти рецептга газ қўшилган, кокаин эса умуман йўқотилган.\n23/11/2020 11:15:00 34 0 Манба: adme.ru


ЖАР президенти ирқчилик билан жиддий курашишга киришди\nЖАР президенти Жейкоб Зума апартеид режими қулаганидан кейин 23 йил ўтган бўлса-да, мамлакатда ҳали-ҳануз ирқчилик белгилари мавжудлигини тан олди ва бунга қарши қонуний кураш олиб бориш нияти ҳақида маълум қилди. ТАСС агентлиги шу ҳақида хабар берди.\n"Афсуски, ирқчилик мафкураси бизнинг жамиятимиздаги баъзи одамлар орасида мустаҳкам ўрнашиб олган. У инсон ҳуқуқлари бузилишининг энг жирканч кўринишини намоён этади", - деди у ЖАРдаги Инсон ҳуқуқлари кунига бағишланган тадбирда.\n"Қора танли фуқаролар бошқа ирқий гуруҳлар билан тенглигини ҳис қилиши керак. Улар ўзларининг иккинчи даражали эмас эканликларини англаган ҳамда оқ танлилар ўзларини энг юқори ирқ вакиллари деб ҳисобламаган тақдирдагина ҳақиқий эркинликка эришилади", - деди Зума ва умуман олганда жанубий африкаликлар ирқчиликни қоралашларини таъкидлади.\nУнинг сўзларига кўра, адлия вазирлиги ирқчиликка қарши миллий режа устида ишларини якунламоқда. Шунингдек ирчиликка оид баёнотларга йўл қўйилмаслиги учун махсус қонун лойиҳаси тайёрланмоқда.\nМиллий конгресснинг ЖАРда ҳукмронлик қилаётган Ёшлар лигаси ҳукуматни ирқчилик кўринишлари учун 10 йилдан кам бўлмаган муддат белгилашга чақирди.\nБундан ташқари, Зума қора танли аҳоли орасида ишбилармонликни ривожлантиришни кўзда тутувчи иқтисодий ўзгаришларга чорлади.\nЖАРда апартеид режими қулаганидан кейин ҳам аҳолининг 8 фоизини ташкил қилувчи оқ танлилар бизнесда устунлик қилишда давом этишмоқда. Уларнинг хўжаликлари даромадлари қора танлилар киримларидан беш карра кўпдир. Қишлоқ хўжалигида ҳам оқ танли фермерлар устунлик қилиб келмоқда.\nУнинг таъкидлашича, Йоханнесбург фонд биржасида рўйхатдан ўтган компанияларнинг атиги 10 фоизигина қора танли кишиларга тегишли. Фирмалар бошқарувидаги оқ танли менежерлар 72 фоизни ташкил қилади. "Бундай адолатсиз вазиятни ўзгартириш керак", - деди президент.\nЖАР ирқчилик Жейкоб Зума


Пиёдалар йўлаклари савдо майдони эмас - zarnews.uz\nПиёдалар йўлаклари савдо майдони эмас\n2021 йил якуни билан вилоятимизнинг барча шаҳар ва туманида саломатлик йўлаклари фойдаланишга топширилди. Биргина Самарқанд шаҳрининг ўзида 30 километрдан зиёд шундай йўлаклар қурилди.\nУниверситет хиёбони, Беруний, Рудакий кўчаларидаги пиёдалар йўлаклари талаб даражасида қурилган. Қизил ва кулранг тоифага бўлинган йўлакларда нафақат пиёдалар, балки велосипедчиларни ҳам кўриш мумкин. Бироқ Даҳбед кўчасидаги 1-ҳаммом рўпарасида пиёдалар йўлагини ковлаётган шахслар бизнинг саволларимизга жавоб беришни истамади.\n- Янги қурилган йўлакни бузиб, расвосини чиқаришди, - дейди "Даҳбед" маҳалласида истиқомат қилувчи Раҳмон Усмонов. – Уларга бу ишлари яхши эмаслигини айтганимизда, биз рухсат олганмиз, дея ишларини давом эттиришяпти. Маҳалла ичкарисига ичимлик суви ва оқова тармоқлари тортиш учун 1 метр чуқурликда хандақ қазилмоқда. Қанча маблағ сарфланиб қурилган-ку ахир, бузиб кетаверишадими? Бунинг учун ким жавоб беради?\nВилоят юқумли касалликлар шифохонасига яқин ҳудуддаги пиёдалар йўлакларига ёндош тор кўчаларнинг асфальт ёки бетон билан қопланмаганлиги сабаб абгор аҳволга келиб қолган. Кўчага туташ тош-тупроқ йўллар ёмғир ёққач, лой ва балчиққа айланибди. Шунингдек, бетон ариқчалар қурилиш чиқиндилари, барг ва шох-шаббалар билан тўлиши туфайли сув йўлини тўсиб қўйган.\nДаҳбед кўчасида жойлашган 6-умумтаълим мактаби ёнидаги канализация қудуғининг қопқоғи йўқлиги эътиборимизни тортди. Очиқ қудуққа кимдир белги сифатида ёғоч тиқиб қўйибди.\nЁмғирдан сўнг чўккан пиёдалар йўлакларини Орзу Маҳмудов, Маҳмуд Кошғарий, Ўзбекистон, Воҳид Абдуллаев кўчаларида ҳам кўриш мумкин. Айниқса, Самарқанд шаҳар 2-туғруқхонаси яқинида йўлаклар талабга жавоб бермайди. Баъзи жойларда синган бетон ва плитка бўлаклари, қурилиш чиқиндилари бор.\nБир ой илгари Zarnews.uz телеграм каналида Амир Темур кўчасидаги айрим ошхона, савдо дўкони ҳамда меҳмонхоналарнинг пиёдалар йўлакларини тўсиб қўйганлиги, йўлаклар қурилиш майдонига айлангани танқид қилинганди. Орадан шунча вақт ўтса-да, танқиддан тегишли хулоса қилинмаган кўринади. Давлат идоралари ва янги қурилган кўп қаватли уйлар олдида пиёдалар йўлаклари тартибга солинган. Аммо вилоят транспорт бошқармаси, Самарқанд иқтисодиёт ва сервис институти академик лицейига яқин жойларда яшил майдонлар топталиб, йўлаклар яроқсиз аҳволга келган. Қурилиши давом этаётган биноларнинг қурилиш чиқиндилари, қоғоз парчаларини, айрим жойларда эса канализация қудуқларидан оқова сизиб йўлакка чиқаётганлигини кузатиш мумкин.\nБуюк Ипак йўли кўчасидаги пиёдалар йўлаклари «уддабурон» тадбиркорлар томонидан «Автокредит» ёзуви битилган енгил машиналар билан тўсиб қўйилган. Уларни машина сақлаш жойи бўлса-да, пиёдаларнинг ўтишларига халақит берган ҳолда йўлакларда сақланаётгани ажабланарли.\nПиёдалар йўлаги сотиш учун қўйилган машиналар билан тўсиб қўйилганини суратга олаётганимизни кўрган айрим тадбиркорлар нима учун бундай қилаётганимиз билан қизиқди.\n- Икки йилдан буён қонуний тадбиркорлик билан шуғулланамиз, - дейди исмини айтишни хоҳламаган машина сотувчи йигит. – Бу жойни ижарага олганмиз. Тўғри, шаҳар ҳокимиятидан келиб машиналарни пиёдалар йўлагига чиқармаслигимизни тайинлашган. Агар машиналарни кўча ёқасига ёки йўлакка қўймасак харидорларни қизиқтира олмаймиз. Натижада бозоримиз касод бўлади.\n«Марҳабо» бекати яқинидаги улгуржи савдо дўконлари, ошхоналар кириш қисми пиёдалар йўлагига чиқиб кетганлиги йўловчиларга қийинчилик туғдирмоқда.\n- 51-умумтаълим мактаби атрофидаги кўп қаватли уйлардан бирида яшайман,- дейди Холиқ бобо. – «Дом»имиз атрофида кеча-кундуз юзлаб машиналарнинг шовқини тинмайди. Пешонасига «Автокредит» деб ёзиб олган машиналар бозорига айланиб кетган. Пиёдалар йўлакларини эгаллаб олишганидан сайр қилиб бўлмайди. Ахир, бу уйларда ҳам кексалар, ёш болалар, ҳомиладор аёллар яшайди. Ҳамманинг жонига тегиб бўлишди. Наҳотки, бу тадбиркорларни шаҳардан ташқарига чиқариб бўлмаса?\n14-умумтаълим мактаби, шаҳар «Баркамол авлод» болалар маркази рўпарасидаги пиёдалар йўлагидан бу яқин орада мутасаддилар ўтмаган кўринади. Чунки у ердаги пиёдалар йўлагига 15 йил илгари тўшалган асфальт қопламасининг айрим жойлари кўчиб, баъзи жойлари уваланиб кетган. Чуқур жойларида кўлмаклар пайдо бўлганлигидан йўловчилар ўтиб бўлмайдиган ҳолатга келиб қолибди. Камига йўлакка ўрнатилган бетон гулхона аллақачон ўз вазифасини ўтаб бўлган.\nКўчада жойлашган шаҳар болалар шифохонаси олдидаги йўлакда ташкил этилган қўлбола «бозорча»ни наҳотки бирорта мутасадди кўрмаган бўлса? Ёки Самарқанд шаҳар марказий поликлиникаси олдидаги лой босган пиёдалар йўлагини кўриб, бу ер шаҳар масъуллари назаридан четда қолганмикан, дея ўйлаб қоласан.\nШунингдек, «Ҳудудгаз Самарқанд» МЧЖ олдида ҳам пиёдалар ўтиши учун шароит яратилмаган. Чунки мазкур кўчада жойлашган қурилиш моллари дўконлари эгалари дарахт экиш, гулхона ёки яшил майдонча ташкил этиш ўрнига пиёдалар йўлагини тўсган ҳолда ўз маҳсулотларини қўйиб олишган.\nАлишер Навоий шоҳкўчасида пиёдалар йўлагининг қурилганига кўп бўлган эмас. Бироқ аҳолининг қувончи узоққа чўзилмади, канализация тармоқлари тортилиши баҳонасида йўлакнинг 350-400 метр қисми кавлаб ташланди. Қурувчилар совуққа қолмасдан ўз ишларини бажаришди-ю, йўлакни таъмирлашни унутишган, шекилли.\nПиёдалар йўлакларини қуриш учун давлатимизнинг миллиардлаб маблағи сарфланганлигини унутмаслик керак. Бунинг учун жамоатчилик назоратини кучайтириш зарур.\nҚурилиш чиқиндилари, очилган қувурлар ва оқиб ётган тоза сув: пиёдалар йўлаклари эгасиздек кўринмоқда\nЙўллар обод бўлиб, пиёдалар йўлаклари қурилиши керак. Бу қачон бажарилади?


АҚШ роҳингя мусулмонлари таъқиб қилинаётгани учун Мьянмага санкция жорий қилиши мумкин\n08:04 / 19.10.2017\n40 дан ортиқ америкалик конгрессменлар роҳингя мусулмонлари таъқиб қилинаётгани учун Мьянма давлатига қарши санкциялар қўллашни таклиф қилди. Бу ҳақда Рейтер агентлиги хабар қилмоқда.\n"Биз Бирма ҳудудида қамалиб қолган ёки унга қайтишни хоҳлаётганларнинг ҳимоясини ва хавфсизлигига эришиш, шунингдек қўшни мамлакатлардан зўрлик билан қайтарилишга ҳалақит бериш учун барча нарсани қилишга чақирамиз", — дейилади мактубда.\nГап шундаки, Америка парламенти аъзолари Мьянма ҳарбий ҳукуматига нисбатан амалда бўлган, бироқ кейинчалик бекор қилинган санкцияларни қайтаришни сўрамоқда. Вашингтон Мьяна демократия йўлига кирди, деб ҳисоблагани учун санкцияларни бекор қилишга қарор қилган эди.\nХалқаро миграция ташкилоти маълумотларига кўра, Мьянма билан қўшни Бангладешга август ойи охиридан бери 500 мингдан ортиқ роҳингя мусулмонлари қочиб ўтган. ОАВ ва халқаро ташкилотлар вакилларининг киришига рухсат берилмаётгани сабабли роҳингя мусулмонлари истиқомат қилаётган ҳудудлардаги вазият қандай экани номаълум бўлиб қолмоқда.\nАҚШ санкция Мьянма


Баскетболчи Кобе Брайант вертолёт қулаши оқибатида вафот этди » Muzlik.uz - O‘zbekiston yangiliklari\nБаскетболчи Кобе Брайант вертолёт қулаши оқибатида вафот этди\nМиллий баскетбол ассоциациясининг беш карра чемпиони, икки карра Олимпия чемпиони, америкалик Кобе Брайант АҚШда вертолёт қулаши оқибатида вафот этди. Бу ҳақда якшанба куни TMZ маълум қилди . 41 ёшли спортчининг шахсий вертолёти Калифорниянинг Калабасас шаҳри яқинида қулаган. Брайан билан жами беш киши ҳалок бўлди. Кейинчалик унинг ўлими ҳақидаги маълумот шаҳар ҳокимияти томонидан тасдиқланди. Таъкидланишича, ҳалок бўлганлар орасида Брайантнинг рафиқаси Ванесса йўқ. Унинг тўрт фарзанди қолди. "Газета.uz"да реклама Брайант баскетболчилик фаолиятини 2016 йилда якунлаган. 1996 йилдан 2016 йилгача у «Лос-Анджелес Лейкерс» баскетбол клубида ўйнаган. Кобе «Лос-Анджелес Лейкерс» таркибида беш маротаба МБА чемпиони бўлди, 2008 йилда у МБАнинг энг қимматбаҳо ўйинчиси, 2009 ва 2010 йилларда — МБА финалидаги энг қимматбаҳо ўйинчи деб тан олинди, АҚШ терма жамоаси таркибида Брайант икки маротаба (2008, 2012) Олимпия ўйинларида ғолиб бўлди. У МБА тарихидаги энг самарали спортчилар рўйхатида тўртинчи ўринни эгаллайди (33643 балл), 18 марта МБА Юлдузлари ўйинларида қатнашган.\nБаскетболчи Равиля Салимова оламдан ўтди\nЕлена Исинбаева «Нафосат-2019» аёллар спартакиадаси меҳмони бўлади\nУч карра Олимпиада совриндори Ришод Собиров катта спортни тарк этди


Мадинага ким суянч бўлади? - Huquq.uz\nМадинага ким суянч бўлади?\n12:30 - 22.06.2021\nТаҳририятга турли мазмундаги хатлар келиб туради. Уларнинг бирини ўқиб хурсанд бўласиз, иккинчисидан эса изтиробга тушасиз. Шаҳрисабзлик Мадина Ҳазратқуловадан келган хат ана шу иккинчи тоифага кирувчи мактублардан эди.\nТаҳририятга келган хатдан:\n«Ҳурматли таҳририят ходимлари. Битта фарзандим бор. 2014 йилда туғилган. Бу йил мактабга боради. Отаси 230 минг сўм алимент беради. Ҳеч қаерда ишламайман, ишлай десам иш тополмадим. Қайси ташкилотга учрашсам, эрта келинг, индин келинг деб роса сарсон қилишади. Яшашга уйим йўқ, ижарада тураман. Шаҳрисабз шаҳридаги Ипак йўли маҳалласига мурожаат қилганимда раис Мавлуда Йўлдошева «пахтага борсанг, 0,02 гектар ер олиб бераман, уй қуриб оласан» деб ваъда берган эди. Мен 2018 ва 2019 йилларда пахта теримида қатнашдим. Лекин М.Йўлдошева ваъдасида турмади. Шаҳрисабз шаҳар прокуратурасига шу масалада ариза билан мурожаат қилган эдим. Улар ишингизни ўрганиб чиқдик, судга оширамиз деб ваъда беришди. Лекин амалда ҳеч нарса қилиб беришмади.\nМаҳалла раиси бермаган ери учун мени алдаб 2019 йилда «Ер олдим, шаҳар типига мослаб уй қураман» деган мазмунда тилхат ёздириб олганининг сабабини ҳалигача тушунолмайман.\nЎзбекистон Республикаси Президентининг виртуал қабулхонасига ҳам икки марта мурожаат қилдим. Шаҳар ҳокимлигининг масъул ходимлари келиб, мени алдаб, тушунтириш хати ёздириб олишди…».\nҲақиқий аҳвол билан танишиш мақсадида Шаҳрисабз да бўлдик. Ҳоким маҳалла ва оилани қўллаб-қувватлаш бўлими мутахассиси Улуғбек Собиров ҳамроҳлигида масаланинг моҳиятини ўрганишим мумкинлигини айтди.\nУлуғбек билан Ипак йўли маҳалласига бориб, раис Мавлуда Йўлдошевага учрашдик. У Мадинанинг қаерда яшашини билмаслигини, у 2011 йилда синглиси Фароғатни ҳам олиб, онаси Маҳфуза опага «Уйингизни елкамнинг чуқури кўрсин» деб чиқиб кетганини, онаси саратон касалига чалингани, ҳозир аҳволи оғирлигини, буни эшитиб уйга эгалик қилиш мақсадида Мадина онасини кўргани озгина егулик олиб келганини, онаси билан гапи чап тушиб қолгач эса олиб келган нарсасининг пулини онасидан олиб чиқиб кетганини айтди. Бу гапни Мадинанинг синглиси Фароғат\nҳам кўзида ёш билан тасдиқлади. Опани кўриш ва у билан суҳбатлашиш учун кирмоқчи эдик, маҳалла раиси «аҳволи жуда оғир,\nсизларнинг борганингизни ҳатто билмайди ҳам» деганидан кейин\nМавлуда Йўлдошева 2019 йил май ойидан буён маҳалла раиси экан. Опа «Мадина 2019 йилда биздан эмас, Наматон маҳалласи ҳисобидан пахтага борган. 2018 йилда мен маҳалла раиси эмас эдим. Пахтага борганларга уй қуриш учун ер ажратиш ҳақида ваъда берилгани рост. Лекин 2020 йилнинг январидан туман ва шаҳар ҳокимларининг уй қуриш учун аҳолига ер ажратиш ҳуқуқи бекор қилиниб, ерлар аукцион орқали сотила бошлагани сабаб Мадинага ўхшаган кўплаб фуқароларга берилган ваъда бажарилмай қолиб кетди» деди.\nМадина Ҳазратқуловани топиш осон бўлмади. Улуғбек Собиров ва Ипак йўли маҳалласи инспектори Анвар Азизов ҳамроҳлигида суриштира-суриштира уни Маърифат маҳалласидаги Равнақ кўчаси 18-уйдан топдик. У турган жойни уй ҳам деб бўлмайди аслида. У турган жой Қодир бобо Назаров болалари учун олиб қўйган жойда вақтинча қурилган кулба экан. У ерга бориш учун на йўл бор, на йўлак, на ҳовли девори бор. Пули тўланмагани учун электри ҳам узиб кетилган.\nМадинанинг таъкидлашича, ота-онаси бундан бир неча йил илгари ажрашиб кетишган ва ҳовлини сотиб, кўп қаватли уйлардан иккаласи иккита хонадон олишган. Отаси Фарҳод Ҳазратқулов бошқа аёлга уйланган ва алоҳида яшайди.\nМадина хатда Шаҳрисабз шаҳар прокуратурасига ҳам мурожаат қилганини таъкидлаган эди. Шу боис прокуратурага бориб, унинг аризаси билан танишдим.\nПрокуратурада М.Ҳазратқулованинг мурожаати юзасидан терговга қадар текшириш хулосасидан нусха беришди. Унда шундай дейилади: «…сизнинг ер низоси бўйича мурожаатингиз юзасидан муқаддам терговга қадар текшириш ўтказилган. Аниқланишича, Вазирлар Маҳкамасининг 2019 йил 28 январдаги 63-қарори билан тасдиқланган “Якка тартибда уй-жой қуриш учун ер участкалари бериш ва ер участкаларига мерос қилиб қолдириладиган умрбод эгалик қилиш ҳуқуқини реализация қилиш тартиби тўғрисида”-ги низомнинг 2-бандида аукцион орқали бериш талаблари қишлоқларда намунавий лойиҳалар бўйича уй қурилаётган массивларга татбиқ этилмаслиги, низомнинг 6-бандида якка тартибда уй қуриш учун 0,04 гектаргача ва ушбу ҳажм доирасидаги ер участкалари ҳалок бўлган ҳарбий хизматчиларнинг оилаларига, табиий ва техноген хусусиятли фавқулодда вазиятлар оқибатида тураржойини йўқотган шахсларга, давлат ва хусусий уй фондидаги ўзлари эгаллаб турган уйни туман ё шаҳар ҳокимликларига ўтказаётган фуқаролар ва мулкдорларга аукционсиз берилиши қайд этилган. Терговга қадар текширув натижасида бирор-бир шахснинг ҳаракатида жиноят аломати аниқланмагани сабабли 2021 йил 25 февралда жиноят иши қўзғатишни рад этиш ҳақида қарор қабул қилинган».\nЮқорида маҳалла раиси айтган гапларга ҳам, прокурорнинг расмий жавобига ҳам монелик йўқ. Уларда бурч, масъулият тушунчалари мужассам. Бироқ нега маҳалла, шаҳар ҳокимлиги ва сектор мутасаддилари Мадинани ҳеч бўлмаганда бирор жойга ишга жойлаштириб қўйиш ҳақида ўйлашмади? Нега унинг фамилияси «аёллар дафтари»да ҳам йўқ? Бу ҳақда Ипак йўли маҳалласи раисидан сўраганимда «У бу ерда яшамайди, шу боис “аёллар дафтари”га киритилмаган» деган жавобни олдим.\nИккинчи томондан Мадинанинг ҳам камчиликлари бисёр.\nУ уйдан чиқиб кетиб, ўз туққан онасига қарши бориб нотўғри иш қилган. Лекин халқимизда «Адашганнинг айби йўқ, қайтиб йўлини топса» деган мақол ҳам бор. У тўғри йўлга кириб олиши учун ҳам мадад керак, елка тутиб, суянч бўла билиш лозим.\nТўғри, унга 0,02 гектар ер ажратиб берилганда ҳам уй қуриб ололмаслиги шароитидан кўриниб турибди. Чунки ишлатган электр энергиясининг ҳақини тўлай олмаган одам уй қура олармиди?..\nАфсусланарлиси, турган жойида одам яшаши учун минимал шароит ҳам йўқ. Ҳечқурса шаҳарда оилавий ётоқхоналар бордир. Ўша ердан жой берилганда ҳам ҳозирги яшаётган жойидан яхшироқ бўлармиди. Мадинанинг отаси қаёққа қараяпти деган хаёлга бордик. Аммо Мадина отаси билан кўришиб гаплашишимизни истамади. Мадинанинг ўзи ҳам ҳаётда тўғри йўлга тушиб олиш учун жон-жаҳди билан интилмоғи, бу йўлда сув келса симириб, ўт келса кемириб ҳаракат қилмоғи даркор. Бунда мутасадди идоралар раҳбарлари ҳам қўл қовуштириб ўтирмасдан сал эътиборлироқ бўлишларига, йиқилганни суяш, адашганни тўғри йўлга бошлаш учун жон куйдиришларига тўғри келади.


29 октябр 2020, Тошкент вақти: 21:56\nЧегарадаги “Фарғона водий сайёҳ” ширкатининг шохобчаси.\nЎзбекистон чегарачилари Фарғона вилоятининг Водил туманига қарашли Шоҳимардон эксклавидан 5 километр жанубдаги Қирғизистон ҳудудида жойлашган Кўли Қуббон дам олиш масканига ўтмоқчи бўлган ўзбек ватандошларидан “Фарғона водий сайёҳ” ширкатининг 5 минг сўм турадиган йўланмасини олишни талаб қилаётгани маҳаллий аҳоли ва зиёратчилар норозилигига сабаб бўлмоқда.\nОзодлик билан суҳбатда бўлган ўзбекистонликлар бу ерда “манфаатлар тўқнашуви” бўлиши эҳтимолига эътибор қаратди. Бу ўзбек чегарачилари ва хусусий туризм ширкатининг зиёратчилар пулини шилиш схемаси бўлиши мумкин, деган тахминларни ҳам ўртага чиқарди.\nОзодлик суҳбатлашган Ўзбекистон давлат чегара қўмитаси ҳамда “Фарғона водий сайёҳ” ширкати вакиллари эса, бу ерда манфаат тўқнашуви йўқлиги, Шоҳимардондан Қирғизистоннинг Кўли Қуббонига “Фарғона водий сайёҳ” ширкатининг 5 минг сўмлик йўлланмаси билан ўтиш тартиби Қирзиғистон томони чегарачилари ва сайёҳлик ширкатлари билан эришилган шартнома доирасида йўлга қўйилганини айтишди.\nҚирғизистоннинг Боткен вилояти ҳудудлари билан ўраб олинган Ўзбекистоннинг Шоҳимардон эксклавидан 5 километр жанубда, Қирғизистон ҳудудида жойлашган Кўли Қуббон дам олиш масканига бориш учун бир қанча чегара потстидан ўтишга тўғри келади.\nЎзбекистонликлар аввал Қирғизистонга, кейин Қирғизистондан яна Ўзбекистонга (Шоҳимардонга) ўтиши керак. Кўли Қуббонга ўтиш учун эса, Ўзбек-Қирғиз чегарасидан яна бир марта ўтилади.\nШоҳимардондаги Ўзбекистон-Қирзизистон чегара пункти\nАмалдаги тартибга мувофиқ ўзбек ватандошлари Қирғизистонга 60 кунга визасиз киришлари мумкин.\nЛекин, Шоҳимардон анклавидан Бешпанжатоғ ёнбағридаги Қирғизистоннинг Кўли Қуббон дам олиш масканига ўтишдаги постда ўзбек чегарачилари қўлида “Фарғона водий сайёҳ” ширкатининг йўлланмаси бўлмаган ўзбекистонлик зиёратчиларни тўхтатиб, ортга қайтармоқда.\n“Фарғона водий сайёҳ” ширкатининг 5 минг сўмлик йўлланмаси.\nЎтган ҳафта Кўли Қуббонга бориб қайтган фарғоналик Маъруфжон чегарада кўрган-кечирганларини Озодликка сўзлаб берди:\n- Чегарадан сал берида “Фарғона водий сайёҳ” ширкатининг будкаси қўйилган. Чегарадан ўтиш учун шу будкадан 5 минг сўм тўлаб, путёвкани олиш керак экан. Чегарачилар шу путёвкасиз ўтказмаймиз, деяпти. Ҳамма иссиқда сарсон бўляпти. Наҳотки бошқа давлат ҳудудига ўтиш учун сизда путёвка бўлиши керак ва нима учун оддий агентлик манфаатларини Ўзбекистон чегарачилари ҳимоя қилиши керак? Агар сизда путёвка бўлмаса чегарачилар "бор орқанга қайт путёвка бўлмаса ўтмайсан.\nФарғоналик Маъруфжоннинг айтишича, Кўли Қуббонга ўтаётганларга сотилган "путёвкаларни" қайтишаётганда чегарачилар яна йиғиб олади:\n- Хўп, майли 5000 сўм пул эмас, одамлар майли деб путёвка сотиб оляпти. Лекин, мени қизиқтирган савол шуки, бу путёвка нима учун керак? Агентлик оддий битта қогоз беради ва сизга ҳеч қандай хизмат кўрсатмайди. Нима учун ҳеч қандай хизмат кўрсатмаган агентликка кунига минглаб одам 5000 сўмдан бериши керак? Яна қизиқ холат шуки, сиз Кўли Қуббонни кўриб қайтаётганда ўзбек чегарачилари шу сизни қўлингизга берилган қоғозни сиздан беринг деб сўрайди ва ўзлари билан олиб қолади. Нима кераги бор чегарачиларга шу қоғоз? Уларни вазифаси чегарадан ўтган одамларни рўйхатга олиш, лекин туризм агентлиги қоғозини тўплаш эмаску?\nБу саволни ўртага ташлаётган фарғоналикнинг айтишича, ҳар бир ўзбекистонликлан 5000 сўмдан йиғаётган “Фарғона Водий Сайёҳ” агентлиги олган пули эвазига ҳеч қандай хизмат кўрсатмайди:\n- Қирғизистон чегарачилари сиздан умуман бу путёвка қоғозни сўрамайди, фақат шу ўзбек чегарачилари талаб қилади. Ўзбек чегарачилари бу путёвкадан манфаатдорми, дейман. Нима учун оддий агентликка хизмат қилади ва ҳар бир туристни путёвка олишга мажбурлаяпти. Путёвка сотиш қанчалик қонуний шу ҳам савол остида. Одатда сиз пул берсангиз туризм агентлиги сизга қандайдир хизмат кўрсатиши керак, лекин Кўли Қуббон чегарасида жойлашган “Фарғона Водий Сайёҳ” агентлиги ҳеч қандай хизматсиз ҳар бир келган одамдан 5000 сўмдан оляпти. Ҳаммасидан ҳам алам қиладигани шуки иссиқ ҳавода ярим соатлаб навбатда туриб шу кераксиз путёвкани сотиб оласиз. Ҳамма одамлар норози чегарада.\nҚирғизистон чегарасига яқин жойда "Фарғона водий сайёҳ" ширкатининг йўлланма олиш кераклигини эслатувчи баннерлар осиғлиқ.\nЎзбекистоннинг Шоҳимардон анклавидан Қирғизистоннинг Кўли Қуббон масканига ўтадиган ҳудудда жойлашган ўзбек чегара маскани мулозими Озодлик билан суҳбатда Қирғизистон томони билан келишув доирасида ўзбек ватандошлари бўлган зиёратчиларни Кўли Қуббонга 5 минг сўмлик йўлланма билан киритиш йўлга қўйилганини айтди:\n- Қирғизистонга ўтиш учун путёвка олиш керак. Шусиз ўтказмаймиз. Қирғизистон билан келишувимиз бор. У ерда канат йўли бор. Мана шу печат босилган путёвка Қирғизистонга ўтиш ҳуқуқини беради.\n“Фарғона водий сайёҳ” фирмаси раҳбари Ҳамиджон Абдураҳимов ҳам Озодлик билан суҳбатда Қирғизистон билан шундай келишув борлигини тасдиқлади.\n- Бу ерда туристик фирма сайёҳнинг хавфсизлигини бўйнига оляпти. Одамлар ўйлаши мумкин, 5 минг сўм қаерга кетяпти, деб. Бу 5 минг сўмнинг 1 минг сўми сайёҳнинг суғуртасига сарфланади. Сайёҳга бирон кор-хол бўлса суғурта қоплайди. Яна бир қисми Шоҳимардон қишлоғи ободонлаштириш жамғармасига ажратилади. Яна бир қисми давлатга солиқ учун тўланиб, қолган қисми ширкатларга қолади. Энди нимага бу ишга чегарачилар аралашяпти, деб сўрасангиз агар, айтаман, бу чегара пунктида паспортга кирди-чиқди печать урилмайди, чунки назорат пункти бўлгани учун уларда печать йўқ. Тартиб бўйича пайпортга печать урилиши керак. Шунинг ўрнига путёвка билан сайёҳ сифатида ўтказишга рухсат берилган, икки томон шунга келишган, бу ерда ҳеч қанақа схема йўқ, - дейди Ҳамиджон Абдураҳимов.\nЛекин, Қирғизистон чегарачилари Кўли Қуббонга келган ўзбекистонликлардан путёвка сўраётгани йўқ.\nҚирғизистоннинг Курортлар ва туризм ассоциацияси ходими Чинара Ваисова ўзбек-қирғиз чегарасидан ўтаётган ўзбекистонлик сайёҳлари йўлланма билан ўтказилиши тартибидан хабарсиз эканини айтди:\n- Бундан хабарим йўқ, лекин чегарадаги тўсиқлар туризм учун зарар. Дам олиш масканларимиз ўзбекистонлик сайёҳлар учун очиқ ва чегаралардан ўтиш енгиллашгани сабаб Ўзбекистондан туристлар оқими кўпайди.\nКўли Қуббон Ўзбекистоннинг Шоҳимардон анклавидан 5 километр жанубда, Қирғизистон ҳудудида жойлашган\nДенгиз сатҳидан 3000 метр баландликда жойлашган Кўли Қуббон масканига Ўзбекистондан кунига минглаб зиёратчи келади.\nҚирғизистоннинг Курортлар ва туризм ассоциацияси маълумотига кўра, икки мамлакат орасида чегаралардан ўтиш тартиби енгиллаштирилгани ортидан ўтган йили Ўзбекистондан сайёҳлар оқими икки баравар ортган.\n2016 йилда 350 минг ўзбекистонлик сайёҳ Қирғизистон чегарасидан ўтган бўлса 2017 йили бу рақам 694 мингга қадар ўсган.\nҚирғизистон ТИВ: "Ўзбек-Қирғиз чегара назорат пунктлари сони оширилиши мумкин"


Қирғизистон президентлигига номзодлар сони 29 нафарга етди\n31 март 2020, Тошкент вақти: 01:25\nҚирғизистонда 17 июль ҳолатига кўра, президентликка номзоди кўрсатилган шахслар сони 29 кишига етди.\nМарказий сайлов комиссиясининг билдиришича, 29 номзоддан 24 нафари ўзларини ўзлари пезидентликка кўрсатган, 5 номзод эса сиёсий партиялар томонидан таклиф этилган.\nҚирғизистонда 15 июндан бошлаб президентликка номзодларни кўрсатиш жараёни расман бошланган эди. Мазкур жараён 1 августда ниҳоясига етади. 10 сентябрда номзодларнинг сайловолди тарғиботи бошланади.\nТарғибот 14 октябргача давом этади. 15 октябрда ўтадиган сайловнинг натижалари эса 4 ноябрь куни эълон қилинади.


Ўзбекистон Беларусдан олиб кириладиган юк автомобиллари импорти учун акцизни бекор қилди\n15:46 13.02.2017 (Янгиланган 15:47 13.02.2017) Ҳавола олиш\nҚарор Беларусда ишлаб чиқарилган ва Ўзбекистонга олиб кириладиган юк автомобиллари ҳамда юк ташиш учун мўлжалланган бошқа моторли воситаларга тааллуқли\nТОШКЕНТ, 13 фев — РИА Новости. Ўзбекистон президенти Шавкат Мирзиёев Беларусда ишлаб чиқарилган юк автомобиллари импорти учун 40% миқдордаги акциз тўловини бекор қилувчи қарорни имзолади, деб хабар бермоқда РИА Новости.\nҚарор Беларусда ишлаб чиқарилган ва Ўзбекистонга олиб кириладиган юк автомобиллари ҳамда юк ташиш учун мўлжалланган бошқа моторли воситаларга тааллуқли.\nБелоруссия Ўзбекистон билан ҳамкорликни бир неча баробар оширишга тайёр\nҲужжатга кўра, Россия, Қозоғистон ва Украинада ишлаб чиқарилган шу тоифадаги техникаларга ҳам акциз солиғи солинмайди. Илгари республикага Беларусдан юк техникаси олиб кирилганида 40% миқдорида импорт акциз солиғи амал қилиб келган.\nҲужжатда мазкур қарор Беларус Республикаси билан савдо-иқтисодий алоқаларни янада кенгайтириш мақсадида қабул қилинганлиги айтилган.\n2016 йил октябрда Шавкат Мирзиёевнинг Беларус етакчиси Александр Лукашенко билан учрашуви чоғида икки томонлама иқтисодий ҳамкорликни ривожлантириш муҳокама қилинганди. Хусусан, Ўзбекистон раҳбари яқин тўрт йил ичида "Беларус автомобил заводи" (БелАЗ)да ишлаб чиқарилган 120 дона кўп тоннали самосвалларнинг Ўзбекистон корхоналарига келтирилиши натижасида заводнинг республика бозоридаги иштироки кенгайишини қайд этди.\nҲозирда Ўзбекистонда БелАЗнинг турли маркадаги 500га яқин самосвалларидан фойдаланилади. 2010 йилда "Навоий тоғ-металлургия комбинати" ДК корхона таркибига кирувчи "Навоий машинасозлик заводи"да йирик ўлчамдаги техникаларнинг таъмир ишларини бажарувчи автотаъмирлаш заводини ишга туширган.


Янгиобод туманида инфратузилма чатоқ бўлса, 408 оила камбағалликдан қандай чиқади? | Ўзбекистон Халқ демократик партияси\nЯнгиобод туманида инфратузилма чатоқ бўлса, 408 оила камбағалликдан қандай чиқади?\n2020-05-13 16:05:24 786\nЎзбекистон Республикаси Президентининг жорий йил 26 мартдаги Иқтисодиётни ривожлантириш ва камбағалликни қисқартиришга оид давлат сиёсатини тубдан янгилаш чора-тадбирлари тўғрисидаги фармонида, айниқса, қишлоқ жойлардаги юртдошларимизнинг турмуш шароитини яхшилаш мақсадида муҳим вазифалар белгиланган. Бу катта аҳамиятга эга ҳужжат реал ҳаётда қандай ўзгаришларга аъсос бўлаяпти? Ижрода камчиликлар йўқми?\nЎзбекистон ХДП масъул ходимлари ва маҳаллий Кенгаш депутатлари биргаликда Жиззах вилояти Янгиобод туманида амалга оширилаётган ишларни ўрганиб, ана шу саволларга жавоб қидириб кўрди.\nТуман аҳолиси 28500 киши, 8 та қишлоқ ва маҳалла фуқаролар йиғини бор. Камбағал сифатида қайд этилган оилалар 408 тани ташкил этиб, уларда 1844 нафар фуқаро истиқомат қилади. Бу оилалар турмуши ўзгариши учун нима ишлар қилиняпти?\nАввало таъкидлаш керакки, мазкур оилалар камбағалликдан чиқариш учун тумандаги масъуллар ва ташкилотлар томонидан зиммасига олинган экан. 114 та ижтимоий аҳволи ўта оғир деб топилган оилаларга туман ҳокимлиги ташаббуси билан маҳалла жамғармаси қошида ташкил этилган “Саҳоват ва кўмак” жамғармаси томонидан жами 184 млн. сўм ҳомийлик маблағлари ажратилган. Бу билан 487 нафар фуқаронинг ижтимоий ҳимояси таъминланган.\nЎрганиш давомида “Янгиобод” ва “Шодлик” маҳалла фуқаролар йиғини ҳудудида истиқомат қиладиган камбағал оила сифатида рўйхатга олинган оилалар манзилли ўрганилди. Хусусан, “Янгиобод” МФЙ ҳудудидаги Янгиобод кўчаси 27-уйда яшовчи фуқаро Қурбоной Исломованинг оилавий шароити билан яқиндан танишилди. Айни кунларда оиланинг 6 сотихли фойдаланидиган томорқа майдонида маъсуллар томонидан берилган картошка ва помидор кўчатлари етиштирилаётган бўлса, 50 та жўжа ҳам оила аъзолари томонидан парвариш қилинмоқда. Шунингдек, оиланинг бир нафар меҳнатга лаёқатли фарзанди “Баланчақиртекстел” корхонаси томонидан иш билан таъминланган.\nШу кўчада 37-уйда яшовчи Шариф Абдусаматов оиласига қарашли фойдаланиладиган 10 сотих томорқада картошка ва помидор кўчатлари ҳамда нўхат парваришланаётган экан. Бу хонадонда 50 та жўжа боқиляпти. Оиланинг бир нафар аъзоси уй шароитида ишлаши учун тикув машинаси билан таъминланди.\nИшчи гуруҳ томонидан бир қатор салбий ҳолатлар ҳам атрофлича ўрганилиб, масъулларга тегишли хулоса ва тавсиялар берилди. Жумладан, тумандаги “Шодлик” МФЙ Чаманзор кўчаси 7-уйда яшовчи камбағал оила сифатида рўйхатга олинган Э.Жабборов, Баҳор кўчасида яшовчи Д.Юнусов, Чаманзор кўчаси 10 уйда яшовчи Д.Тангиров ҳамда Фидокорлар кўчасида яшовчи Х.Расулбердиевлар оилаларига туман ҳокимлиги томонидан бириктирилган масъуллар хабари йўқлиги, камбағалликдан чиқиш бўйича бирон-бир чора қилолмаётганларини маълум қилишди.\nТурмуш шароити ва ижтимоий аҳволи оғир бўлган оилалардан 51 нафар фуқаро турли касбларга ўқитилиб, касбга йўналтирилган: 14 киши тикувчилик, 31 киши қандолатчилик, 6 киши сартарошликка. Ҳозиргача уларнинг 38 нафари ўз ишини топибди.\nЎрганишлар натижасида туман ҳокимлиги мутасаддилари, депутатлар ва фаоллар томонидан камбағалликни қисқартириш масаласида амалга оширилаётган ишларни ривожлантириш борасида ечимини кутаётган муаммоларни ҳал этиш лозимлиги тўғрисидаги таклифлар билдирилди.\nХусусан, туманда Халқ банки ва Микрокредитбанкларнинг кичкинагина бўлса ҳам филиаллари мавжуд эмаслиги натижасида муаммолар туғилмоқда. Чунки Ўзбекистон Республикаси Президентининг “Оилавий тадбиркорликни ривожлантириш давлат дастурлари доирасида амалга оширилаётган лойиҳаларни кредитлаш тартибини такомиллаштиришнинг қўшимча чора-тадбирлари тўғрисида”ги ПҚ-4498, “Фермер, деҳқон хўжаликлари ва томорқа ер эгалари фаолиятини такомиллаштириш бўйича қўшимча чора-тадбирлар тўғрисида”ги ПҚ-3680, “Мева-сабзавотчилик соҳасида қишлоқ хўжалиги кооперациясини ривожлантириш чора-тадбирлари тўғрисида”ги ПҚ-4239 сонли қарорлари ижроси айнан ушбу тижорат банклари зиммасига юклатилган.\nТуман аҳолисига энг яқин банк филиаллари Зомин шаҳрида жойлашгани қийинчиликлар кўпайишига олиб келган. Ўзи умуман Янгиобод туманида ижтимоий муҳим инфратузилмани тубдан таҳлил қилиб, яхшилаш чораларини кўриш масаласи пишиб етилган. Битта муаммо ҳал этилмагани ортидан бошқа муаммолар ҳам келиб чиқаётган экан.\nНатижада давлат дастурлари асосида оилавий тадбиркорликни ривожлантириш учун ажратилган 4,3 млрд сўмлик кредит маблағларини самарали ишлатишнинг имкони бўлмаяпти.\nШунингдек, “Баландчақир” ва “Шодлик” маҳаллаларида аҳоли томорқасини суғориш учун оқар сув йўқлиги томорқадан самарали фойдаланишга салбий таъсир кўрсатмоқда. Мазкур муаммо ҳал этилса, ушбу маҳаллалардаги 154 гектар томорқа ердан самарали фойдаланиш, 2-3 мартадан ҳосил олиш имконияти яратилади.\n“Дўстлик” МФЙ “Пасткичақир” қишлоғи ҳудудида 5 гектар майдонда кичик саноат зонаси ташкил этиш бўйича Жиззах вилоят кичик саноат зоналари бўйича дирекциясига таклиф берилган, аммо ижобий жавоб олинмаган. Мазкур таклиф қамалга ошса, 50 дан ортиқ кичик ва ўрта саноат лойиҳалари амалга оширилиб, 300 га яқин янги иш ўрни яратиларкан.\nЎрганиш жараёнида аниқланган муаммоли ҳолатлар ва аҳоли таклифлари халқ депуталари Янгиобод туман Кенгашидаги партия гуруҳи йиғилишида муҳокама қилиниб, долзарб масалани туман Кенгашининг навбатдаги сессиясига олиб чиқиш ҳақида қарор қабул қилинди.\nЎзбекистон ХДП Марказий Кенгаши бўлим бошлиғи.


Сизларнинг кўзингизда, билимингизда, эртанги кунга ишончингизда Янги Ўзбекистонни, Янги Қорақалпоғистонни кўриб, ўзим учун катта куч-қувват оламан — Президент ёшлар фестивалига борди\nСурхондарё вилояти Термиз шаҳрида ЙПХ ходими тез ёрдам машинаси йўлини тўсиб қўйгани ҳақида хабар берилган эди. Ушбу ҳолатни содир этган ходимлар лавозимидан озод этилди. Бу ҳақда вилоят Йўл ҳаракати хавфсизлиги бошқармаси ахборот хизмати хабар берди.\nФикрлар, ғоялар ва лойиҳалар бирлашган жойда мақсад пайдо бўлади. Эзгу ва хайрли мақсад эса юрт тараққиёти ва равнақига хизмат қилиши шубҳасиз. Шаҳрисабзда ўтказилган «Биз Амир Темур авлодлари, унга издош бўламиз!» шиори остидаги «Янги Ўзбекистон ёшлари, бирлашайлик!» ёшлар фестивалида иштирок этган...\nСурхондарёда ёшлари фестивали 150 минг нафар ўғил-қизларни ўз атрофида бирлаштирди\nМамлакатимиз ёшларини эзгу мақсад йўлида бирлаштирган «Янги Ўзбекистон ёшлари, бирлашайлик» шиори остидаги ёшлар фестивалининг кўтаринки шукуҳи бугун Сурхондарё вилоятига кўчди. Термиз шаҳридаги «Санъат саройи» ҳудудида 5 та муҳим ташаббусга бағишланган кўргазма ва павильонлар ташкил этилган. Унда халқимизнинг миллий қаҳрамонлари ҳамда...\nШаҳрисабзда ўтказилаётган ёшлар фестивали доирасида туман ва шаҳарлар ёшларидан иборат жамоалар «Заковат» интеллектуал беллашувида иштирок этади.\nШаҳрисабзда ёшлар фестивали қизғин давом этмоқда\n«Биз Амир Темур авлодлари, унга издош бўламиз» шиори остидаги «Янги Ўзбекистон ёшлари, бирлашайлик» ёшлар фестивалининг Амир Темур туғилган юрт — Шаҳрисабзда ўтказилаётганида чуқур маъно мужассам. Чунки бугунги ёшлар дунёга соҳибқирон бобомизни берган табаррук заминдан руҳан мадад оладилар, келажакка ишончи янада...\nҚашқадарёда Ўзбекистондаги энг баланд Ҳазрати Султон чўққисига давлат байроғи ўрнатилди. Бу ҳақда вилоят ҳокимлиги матбуот хизмати хабар берди.\nФестивал доирасида шахмат турнири, ижодий учрашув, бизнес-марафон, ММА мусобақаси ва галаконцент ташкил этилди\n«Янги Ўзбекистон ёшлари, бирлашайлик!» шиори остида Самарқандда ўтаётган ёшлар фестивалининг учинчи куни ҳам ранг-баранг учрашув ва лойиҳаларга бой бўлди.\nShowing 1-16 of 59 items.


Аҳвол қандай, собиқ маҳбус?!\nХўп, жиноят содир этган фуқаро жазога маҳкум қилинди ва жазосини ўтаб қайтди ҳам дейлик. Кейин нима бўлади? Бир умр қилмиши учун бошини эгиб юриши керакми? Ваҳолонки, жазо муддатини ўтаб қайтган экан, демак, ҳаётдаги, жамиятдаги ўрнини топиши, аввалги қилмишини муносиб хулқ-атвори...\n“Тошшаҳартранс” биносида ёнғин содир бўлди\n11 февраль куни “Тошшаҳартранс” АЖ биносида ёнғин содир бўлди.\nНорасидалар насибасига хиёнат. Мактабгача таълим муассасаларидаги талон-торожликлар фош этилди\nКоррупция ва жиноятчилик жамият тараққиётига рахна солади, инсон ҳуқуқларини поймол этиб, тинч ҳамда фаровон ҳаётга занг туширади. Шу боис мамлакатимизда мазкур иллатларга қарши кескин кураш олиб борилмоқда.\nСифатсиз мебелнинг пули тўлиқ қайтарилди\nҒиждувон туман истеъмолчилар ҳуқуқларини ҳимоя қилиш жамияти номига 2018 йил 21 декабр куни С. Айний МФЙ Сеталон қишлоғида яшовчи фуқаро ЛолаТешаева хусусий тадбиркор С. Саъдуллаевдан норози бўлиб шикоят ариза билан мурожаат қилди.\nҚаршидаги интернат уйи тарбияланувчиларига пони отлари совға қилинди\nМазкур хайрия лойиҳаси “Газпромбанк” акциядорлик жамияти, “Ўзбекнефтегаз” акциядорлик жамияти томонидан “Тараққиёт стратегияси” маркази ва бошқа ҳамкорлар кўмагида амалга оширилди.\nПойтахтимизда “Ёш тадбиркорлар” форуми бошланди\nЁшлар ижодиёт саройида Ўзбекистон ёшлар иттифоқи ҳузуридаги “Yoshlar — kelajagimiz” жамғармаси томонидан қатор ташкилотлар билан ҳамкорликда ташкил этилган тадбирда хорижлик мутахассислар, экспертлар, бизнес соҳаси вакиллари, давлат дастури доирасида имтиёзли кредит олган юздан ортиқ ёш ишбилармонлар қатнашмоқда.\nПахтаободнинг чекка қишлоғида иш бошлаган корхонада 400 нафар хотин-қизнинг бандлиги таъминланди\nШу йилнинг ўзида Андижон вилоятида фаолиятини бошлаган трикотаж маҳсулотлари ишлаб чиқаришга ихтисослашган корхоналар сони 109 тани ташкил этди.\nМактабгача таълим тизимидаги масъулиятсизлик. Бюджетдан ажратилган 84,6 млрд сўм нега ўзлаштирилмаган?\nТошкентдаги мебель цехида ёнғин содир бўлди\nЖанговар бўлинмалар томонидан кўрилган тезкор ҳаракатлар натижасида ёнғин ҳудуди соат 07:37 да ўраб олиниб, 07:45 да ўчирилди.\nОстонадаги беш қаватли савдо маркази Ўзбекистон тадбиркорларга ижара ҳақисиз фойдаланишга берилди\nЎзбекистон Республикасининг Қозоғистондаги элчихонаси, Кичик бизнес ва хусусий тадбиркорлик субьектларининг экспортини қўллаб-қувватлаш жамғармаси ва Қозоғистондаги расмий ҳамкори -“NUR GROUP” ўртасида имзоланди. Унга кўра, “Самгау” номли беш қаватли (30 000 кв.м майдонга эга) савдо маркази Ўзбекистон тадбиркорларига ижара ҳақисиз фойдаланишга топширилди.


25 май 2022, Тошкент вақти: 20:48\nРоссия гимнастикачи қизлари Анастасия Близнюк, Анастасия Максимова, Ангелина Шкатова, Анастасия Татарева ҳамда Алиса Тишченко Токиодаги Олимпия ўйинларининг жамоавий кўпкураши финалида иккинчи ўринни эгаллашди. Улар 92.100 баллга қарши 87.700 балл билан Болгария терма жамоасига ютқазишган.\nБадиий гимнастикачи қизлар жамоаси 1996 йилдан бери илк бор ушбу спорт турида олтин медаллни қўлга кирита олмади. Аввалроқ, яккалик кўпкурашда ҳам россиялик спортчи қиз 25 йилда биринчи марта кумуш медаль олган, мусобақада исроиллик Лина Ашрам ғалаба қозонганди.\nГимнастикачиларнинг мағлубияти Россия давлат медиаларида ғазаб ва нафрат уйғотди. Давлат телеканаллари гўё Олимпиада ҳакамлари россиялик спортчи қизларга нисбатан адолатсизлик қилишгани ҳақидаги талқинларни зўр бериб ёймоқда.\nЭкспертлар таҳлили эса, афтидан, бундай бўлмаганини кўрсатяпти.\nТокиодаги Олимпия ўйинлари бугун, 8 августда ниҳоясига етади. Сўнгги кунда 13 та медаллар жамланмаси ўйналади. Россиялик спортчи қизлар гимнастикадан ташқари, аёллар ҳандболида ҳам кумуш медалга сазовор бўлишди.\nОхирги кунда ўтказиладиган бошқа финалларда россиялик спортчилар иштирок этмайди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Муниса Ризаева ҳам Аҳмадбойга чув тушдими?\t10:04, 04 июль 2016\tСўнгги кунларда барчанинг тилида шов-шув бўлаётган Аҳмадбой воқеаси унга айрим санъаткорлар ҳам алоқадор эканлиги ҳақида гап-сўзларни келтириб чиқарди.\n“Аҳмадбой васвасаси” деб номланган кўрсатув Миллий телерадиокомпания эфирлари орқали узатилгач эса ҳатто ўша айрим санъаткорларнинг номлари ҳам тилга олинди. Хонанда Муниса Ризаевага ҳам бу борада мурожаат қилишган кўринади, у ўзининг “Инстаграм” саҳифаси орқали мазкур маълумотга изоҳ берди:\n“Бугун менга гўёки қандайдир Аҳмадбой деган одамга пул берганим ҳақида маълумотлар етиб келди! Мен бундай одам борлиги ҳақида энди эшитиб турибман! Мен ҳеч кимга ҳеч қанақа пул бермаганман, айниқса фоизга, менга икки баравар қилиб беришлари учун! Бу жуда катта гуноҳ эканлигини биламан! Оллоҳга шукр ҳамма нарсам етарли! Шу сабабли бундай кўзбўямачи инсонларга қулоқ тутмаслигингизни сўраб қоламан!”


Уруш, ўлимлар ва коронавирус. Қиролича қандай пайтларда фавқулодда мурожаат қилган?\nЮқтирганлар 3444 киши\nСоғайганлар 2694 киши\nВафот этганлар 14 киши\n11:11 / 07.04.2020\n6 апрель куни Буюк Британия қироличаси Елизавета II бирлашган қироллик фуқароларига навбатдан ташқари мурожаат қилди.\nҚироличанинг бу чиқиши ҳам аввалгилари каби жуда таъсирчан бўлди. У яхши кунлар яна келишини айтди.\n«Яхши кунлар яна қайтади»: Елизавета II коронавирус пандемияси муносабати билан миллатга мурожаат қилди\n93 ёшли монарх 68 йилдан буён Британия қироличаси ҳисобланади ва бу вақт давомида у британияликларга фақат тўрт марта навбатдан ташқари мурожаат қилган.\nБешинчи мурожаат 6 апрель куни коронавирус муносабати билан амалга оширилди. Олдинги ҳолатлар қачон содир бўлган? Бу воқеаларнинг нимаси Британия учун муҳим бўлган?\n1990-1991 йиллардаги Форс кўрфази урушидан кейинги ғалаба парадида / GETTY IMAGES\nЕлизавета II ҳар йили одатий тарзда Рождество муносабати билан британияликларга мурожаат қилади. Унинг навбатдан ташқари (фавқулодда деса ҳам бўлади) илк мурожаати 1991 йил 24 февраль куни амалга оширилади. Ўшанда Ироқ Кувайтга бостириб киргач, АҚШ ва Британия бошчилигидаги халқаро коалиция Ироққа 1991 йил 15 январгача ўз қўшинларини олиб чиқиб кетиш талабини қўяди. Саддам Ҳусайн бошчилигидаги ироқликлар талабни бажармагач, коалиция ҳаво зарбалари беришни бошлайди.\n24 февралда қуруқлик қўшинлари ҳарбий ҳаракатларни бошлайди. Бу ҳужумда британиялик аскарлар ҳам қатнашади ва унга «Саҳродаги бўрон» деб ном берилади. Шу сабаб бош қўмондон қиролича Британия халқига навбатдан ташқари мурожаат қилади: «Жамиятни бирлаштириш учун «Биз биргамиз», дейишнинг ўзи кифоя эмас. Бу учун чиндан бирга бўлиш керак. Халқимиз бизнинг қуролли кучларимиз билан фахрланади.\nИттифоқчиларимиз билан бирга ҳарбийларимиз тезда муваффақият қозонишади ва имкони борича кам йўқотиш ва қийинчиликлар билан ортга қайтишади. Ҳарбийларимиз муносиб бўлган мукофотлари — тинч ва адолатли дунёга эришадилар деб умид қиламан», деганди ўшанда қиролича.\nИроқ ва Кувайт ўртасидаги урушда Британия аскарлари нима қилиб юрганди дейсизми? Саддам Ҳусайн Кувайтга бостириб кириб, БМТ резолюциясини бузгач, «дунё эгалари» сифатида АҚШ ва Британия халқаро коалиция сафида мувозанатни бузган Ироқни жазолашга киришганди. Бу жангларда Британия армиясининг 24 нафар ҳарбийси ҳалок бўлади. Шунингдек, қироллик армияси Ироқдаги урушда 2та танк ва 8та самолёт йўқотади.\nҚиролича британияликларга иккинчи марта 1997 йил фавқулодда мурожаат қилади. Ўшанда малика Диана фожиали тарзда ҳалок бўлганди. Диананинг вафоти тарихдаги энг сирли ўлимлардан бири бўлиб қолади. У қотиллик қурбони бўлгани ҳақида кўп гапирилган ва суриштирувлар ҳам ўтказилган, аммо расмий маълумотларда ўлим сабаби ўзгармаган - бахтсиз ҳодиса.\nЯқинда қонидан коронавирус аниқланган шаҳзода Чарльз эсингиздами? Диана унинг рафиқаси эди. Чарльз қироличанинг тўнғич ўғли, Диана эса қироличанинг келини, яъни Британия маликаси бўлган. 16 йил давомида қироллик маликаси деган шарафли номни кўтариб юрган Диана 36 ёшида ҳалокатли ўлим топганди. Ҳозирда малика Диананинг тарихи ҳақида гапирмоқчи эмасмиз, гап унинг ўлими ва буни Британия қандай қабул қилгани ҳақида.\nЮмшоқ қилиб айтганда, хулқи борасида унчалик яхши ном чиқармаган Диана 1997 йил 31 август куни Парижда автоҳалокатга учраб, ҳалок бўлади. У машинада ёлғиз бўлмайди. Диана Парижда «дўсти» мисрлик Доди ал Файед билан бирга вақтини ўтказаётган бўлади. Улар кетаётган «Mercedes» S280 Париждаги Альма кўпригида ҳалокатга учрайди. Машинада бўлган малика Диана, Доди ал Файед ва ҳайдовчи ҳалок бўлади.\nУларнинг қўриқчиси бўлган Тревор Рис-Жонс эса омон қолади. Франция ҳуқуқ-тартибот органлари воқеа юзасидан 18 ой давомида суриштирув ўтказишади ва унинг хулосасида ҳалокат ҳайдовчи катта тезликда назоратни қўлдан чиқаргани оқибатида содир бўлгани айтилади. Додининг отаси мисрлик миллиардер Муҳаммад ал-Додининг ўзи ҳам мустақил тарзда суриштирув ўтказиб, бу қотиллик бўлгани, уни қироллик оиласининг буйруғига биноан Британия махфий разведка ташкилоти МИ-6 уюштирганини айтади. Бироқ бу айблов тезда рад этилади.\nЕлизавета II Диананинг ўлимида айбланаётган бир вақтда келинининг вафотидан эзилганини 1997 йил 5 сентябрдаги фавқулодда мурожаатига баён қилганди: «Айрилиқнинг азобини ифодалаб бўлмайди. Бу хабарни эшитганда дастлаб одамнинг хаёлида ҳар хил туйғулар аралашиб кетади: ишончсизлик, тушунмовчилик, алам... ва қолганлар ҳақида қайғуриш. Охирги кунларда биз мана шуларни туйдик.\nУ бошқача эди. Қийин дамда ҳам табассум қилишдан тўхтамасди. Уни бошқаларга ҳам хуш кайфият улашгани учун яхши кўрар, ҳурмат қилардим. Сизларга нафақат қироличангиз, балки набираларини овутиши керак бўлган буви сифатида мурожаат қиляпман. Ҳозир Уильям ва Ҳаррига бу оғир дардни кўтаришда ёрдам беришга ҳаракат қиляпмиз», деганди қиролича ўша мурожаатида.\nДарвоқе, қироличанинг мурожаатида таъкидланган бир сўз юқорида келтирилган шубҳалар ҳақида яна ўйлашга мажбур қилади: ишончсизлик.\nОна қироличанинг вафоти\nҚироличанинг навбатдаги фавқулодда мурожаати 2002 йилда бўлади. Ўша йили қиролича Елизавета II ’нинг онаси Елизавета Боуз-Лайон 30 март куни вафот этганди. 1900 йилда туғилган собиқ қиролича оз эмас, кўп эмас 102 йил умргузаронлик қилади. Ўлим сабаби сифатида кўплаб тиббий терминларни келтириш ўринсиз, бизнингча. Бир сўз билан айтганда, у ошини ошаб, ёшини яшаб ажали билан ўлганди. 16 йил давомида Британия қироличаси бўлган Елизавета 1952 йилда турмуш ўртоғи қирол Георг VI вафотидан сўнг ўз жойини қизига бўшатиб берган ва қизи билан бир хил унвонда бўлиб қолмаслик мақсадида қиролича эмас, она қиролича деб атала бошланди.\n2002 йилги фавқулодда мурожаат шу муносабат билан бўлганди. Қиролича онасини йўқотганда анча позитив ва табиий оҳангда гапирганди: «Ҳаётим давомида кўплаб яқинини йўқотганларни кўрдим. Улар орасида яқинларини даҳшатли воқеаларда йўқотганлар ҳам бор эди. Шу боис бу борада менинг омадим бор экан, десам бўлади. Волидам узоқ умр кўрди. У ҳеч қачон яшашга бўлган умидини сўндирмаган. Умид қиламан, дафн маросимида барчамизнинг қалбимиздаги алам ўрнини шукроналик ҳисси эгаллайди ва кўплаб яхши дамларни эслаймиз».\nСулоланинг энг улуғвор вакили\nНиҳоят тўртинчи навбатдан ташқари мурожаатни қиролича Елизавета II тахтга ўтирганининг 60 йиллиги муносабати билан йўллаганди. Шу ерда қиролича ҳақида икки оғиз. 93 ёшида ҳам дадил бўлган Елизавета II 1952 йилдан буён, яъни 68 йилдан бери Британия қироличаси ҳисобланади. Юқорида айтганимиздек, у бу лавозимни онасидан 25 ёшида қабул қилиб олган. Виндзор сулоласининг энг улуғвор вакили бўлган Елизавета II қироллик тахтида энг узоқ вақт қолаётган монарх ҳисобланади. Замонавий дунёда ҳам бу борада унга етадигани йўқ.\nЯпония каби давлатларда императорлар расман рамзий маънодаги раҳбар экани айтилса, Британияда бундай эмас. Кўпчилик Британияда ҳам шундай, мамлакатни аслида бош вазир бошқаради дейдиганлар, шошмасдан, баъзи манбаларни титкилаб кўрганлари маъқул. Давлатчилик тарихида узоқ вақтдан буён катта обрўга эга Британияни Виндзорлар сулоласи бошқариши факт. Яъни, катта битта оила. Қиролича эса бу оиланинг раҳбари.\nСулоланинг ҳеч бир вакили Елизавета II каби катта обрў ва ҳокимиятга эга бўлмаган. У ёшлик пайтида ҳукуматга келиб кўплаб катта ўзгаришлар вақтида ҳам монархлик обрўсини тушириб қўймади. Маълумот учун, қиролича Британияда расман қиролли кучлар қўмондони, 15та республикада эса расман монарх ҳисобланади. Улар орасида Канада, Австралия, Янги Зеландия, Ямайка каби катта давлатлар ҳам бор. Демак, тўлиқ исми Елизавета Александра Мария бўлган қиролича 2012 йил тахтга ўтирганининг 60 йиллиги муносабати билан халқига мурожаат йўллайди. Бу кун мамлакатда қироличанинг «олмос туғилган куни» сифатида нишонланганди.\nЎшанда парламентда чиқиш қилган қиролича ҳаммани кулдирганди: «Вестминстерга кўп келганман. Адашмасам, ҳозиргача 12 нафар бош вазирни гапларимга мафтун қилганман», деганди қиролича. Балки бу билан бош вазирларга сиз барибир кетасиз, мен эса қолавераман, дегандир. Ахир унинг даврида қандай инсонлар бош вазир бўлмади дейсиз: Уинстон Черчилль, Маргарет Тэтчер, Тони Блэр.\nДарвоқе, ўша нутқдан сўнг Британияда яна икки марта бош вазир ўзгарди. 2016 йилда Дэвид Кэмерон (2010-2016) ўрнига Тереза Мэй келди, 2019 йилда эса брексит масаласида бир қарорга кела олмаган бош вазир истеъфога чиқишга мажбур бўлиб, унинг ўрнига собиқ ташқи ишлар вазири Борис Жонсон келди ва Брексит амалга ошди. Айтганча, Жонсон 10 кундан буён коронавирус билан олишиб, охир-оқибат касалхонага ётқизилди. Қироличани эса 68 йиллик раҳбарлиги давомида 5-навбатдан ташқари мурожаатида шунчалик авайлашдики, коронавирус пандемияси муносабати билан сўзланган нутқни хонада фақат операторнинг ўзи ёзиб олган. У ҳам махсус кийимда бўлган. Балки шунинг учун қиролича 93 ёшида ҳам алифдек тик бўлса керак...\n00:46 / 24.05.2020\nБритания мухолифати Жонсоннинг маслаҳатчисига нисбатан суриштирув бошлашни талаб қилди\n23:05 / 22.05.2020\nБританияга келадиганлар икки ҳафталик карантинга жойлаштирилади\n22:38 / 16.05.2020\n«Ўзимни кўпроқ британияликман деб ҳис қиламан» – Англияда улғайган 14 ёшли Имрон билан суҳбат\n18:24 / 13.05.2020\nБритания карантиндан қандай чиқмоқда?


Афғонистонда ишдан бўшатилган сайлов расмийлари сўроқ қилинмоқда\n26 октябр 2020, Тошкент вақти: 02:50\nАфғонистон расмийлари ўтган йилги сайлов давомида лавозимини суиистеъмол қилганликда айбланаётган икки сайлов расмийси ишини тергов қилмоқда. Бу ҳақда 12 февраль куни Афғонистон Бош прокуратураси маълум қилди.\nАввалроқ Мустақил сайлов комиссиясининг барча 12 аъзоси ҳамда Мустақил сайлов шикоятлари комиссияси аъзолари ишдан бўшатилган эди. Бу икки гуруҳ аъзоларига мамлакатни тарк этиш ман этилган.\nОктябрь ойида ўтказилган парламент сайловлари давомида сайлов ходимлари етишмаган ҳамда сайлов материаллари йўқолган ҳолатлар кўп кузатилгани учун сайлов расмийлари кескин танқидга учраган эди.\nМамлакатнинг 15 вилояти бўйича якуний натижалар ҳалигача эълон қилингани йўқ.\nЖорий йилнинг июлида президент сайлови бўлиб ўтади.\nФевраль бошида Афғонистон президенти Ашраф Ғани сайлов қонунига ўзгартириш киритиши ортидан, президент маъмурияти Мустақил сайлов комиссияси ва Мустақил сайлов шикоятлари комиссиясининг барча аъзолари ишдан бўшатилганини эълон қилди. Мустақил сайлов комиссияси эса ҳукуматни қонунни ўзгартириш орқали президент сайловига аралашишда айблади.


UzNews - In Brain — инновацион онлайн-таълим платформаси\nIn Brain — инновацион онлайн-таълим платформаси\nПлатформа мақсадларидан бири — барчага хоҳлаган жойида ва хоҳлаган вақтида билим олиш имкониятини бериш.\nIn Brain платформасини тузишга 2 та асосий омил ёрдам берди: таълим ислоҳотларига бўлган эҳтиёж ва ҳаётнинг доимо тезлашиб бораётган ритми. Сифатли таълимнинг мавжудлигига охирги йилларда шубҳа билан қаралмоқда, Ўзбекистон аҳолисининг катта қисми ўқув курсларига ёзилиш, айниқса, репетиторлар билан тил ўрганишга қийналишади. Таълим олишни истаганлар дуч келадиган яна бир муаммо — бу вақт етишмаслиги. Мактаб, институт, иш, оила, спорт тўгараклари, уй ишлари, уйқу ҳамда дам олиш учун вақт, йўлга ва ўқишга кунига қўшимча 2-3 соат қаердан олса бўлади?\nБарча омиллар таҳлил қилиниб, ноёб In Brain платформаси тузилди, у ерда сиз, сизнинг фарзандларингиз ва ҳатто набираларингиз ҳам чет тилларини ва мактаб ўқув дастурларини Интернетда мукаммал ўрганишингиз мумкин — бу жуда содда, қизиқарли ва фойдаланиш учун қулай платформа. Курснинг ойлик тўлови 99 000 сўмни ташкил қилади. Тўловни Paynet, Click ёки PayMe мобиль иловалари орқали амалга ошириш мумкин. Яқин орада бошқа тўлов тизимларидан ҳам фойдаланиш мумкин бўлади.\nТаълим базасини тузиш устида илғор ўқитувчилар, шунингдек, тажрибали мутахассислар меҳнат қилишмоқда. Оғзаки ва ёзма нутқ кўникмалари сизга махсус тайёрланган видео ва аудио орқали тақдим қилинади. 5 сентябрдан бошлаб платформада сиз инглиз тилини 0 дан яхши IELTS даражасигача ўрганишингиз мумкин. 2021 йил охиригача араб тили, математика ва бошқа фанлар бўйича курсларни очиш режалаштирилган.\nIn Brain — бу ҳақиқатан ҳам ноёб платформа! Инновация ва тараққиёт ахборот технологиялари ривожланиши билан чамбарчас боғлиқ, шунинг учун тез орада IT бўйича ўқув курси бошланади. Ота-она назорати функцияси сизга фарзандингизнинг натижаларини, боланинг дарсга неча соат сарфлаганини, қандай билим даражасига етишаётганини ва қанчалик тез ўрганаётганини кузатиб бориш имконини беради. Ҳар бир ўтган дарс ва бажарилган топшириқ учун балл берилади, қанчалик тез ўқиб-ўргансангиз, шунчалик тез янги босқичга ўтасиз. Энг кўп балл тўплаган ва яхши натижаларни кўрсатган талабаларга қимматбаҳо совғалар тақдим қилинади! Айнан сиз ёки сизнинг фарзандингиз нафақат билимларга эга бўлишингиз, балки хонадон ёки автомобиль эгаси бўлишингиз ҳам мумкин! 3 йил давомида энг яхши талабаларга Тошкентда 20та хонадон ва 80та Nexia 3 автомобили ҳадя қилинади.\nБиринчи ўйин 5 сентябрда бўлиб ўтади, шу санагача рўйхатдан ўтган ва курс харид қилган ҳар бир киши ўз-ўзидан 10та Nexia 3 автомобили ва Тошкентда 5та хонадон қўйилган ўйин иштирокчисига айланади.\nIn Brain платформасида рўйхатдан ўтиш аллақачон бошланган, чет тиллари ва мактаб дастурининг фанларини ўқиб-ўрганишни истаганлар www.inbrain.uz сайтида рўйхатдан ўтишди мумкин.\nҚўшимча маълумот ва барча саволларга жавобларни ягона рақам орқали олинг: 71 203 33 38\nTelegram техник ёрдам: @Inbrainmanual


Kutubxona - Said Ahmad. Sumbul (hikoya) / Kiril\nSiz shu sahifadasiz: Said Ahmad. Sumbul (hikoya) / Kiril\nАсар номи Сумбул (ҳикоя)\nВаҳобжон Деновга бемаҳал келганидан у ёқ бу ёққа телефон қилиб, ҳеч кимни тополмади. Охири ўйлаб-ўйлаб колхоз меҳмонхонасида тунаб қолишни маъқул топди. Меҳмонхона қоровули чопонини бошига ёпиб ухлаб ётган экан, унинг илтимосига дўнғиллаб-дўнғиллаб зўрға кўнди.\nВаҳобжон ишлаган пайтларда бунақа боғ йўқ эди. Меҳмонхона ҳам кейин қурилибди. Қоровул уни айланма тахта зинадан бошлаб чиқиб чироқни ёққанда, икковлари бир-бирларига тикилиб қолшнди.\n— Кўзимга иссиқ кўринасан, ука. Каерда кўрганман?...\n— Мен сизни танияпман. Қосим ака эмасмйсиз? Бундан йигирма олти йил олдин кўр ичагингизни кесиб ташлаган эдим.\nҚосим аканинг кўзлари чақнаб кетди.\n— Анавуни қаранг-а, анавуни қаранга. Вой, жонингдан...\nҚосим ака унинг қўлидаги чамадонини олиб, қаерга қўйишиии билмай, хонани бир айланиб чиқди. Охири стол устига қўйиб, унга қарадп. Кейин чамадонни яна олиб ушлаб турганича, гапира бошлади:\n— Тирик одам ахир бир кун бирбирини кўрар экан. . Тан-жонингиз соғми? Буни қаранг-а. Ҳозир, ҳозир.\nУ гапини тугатмай, йигитлардек чаққонлик билан зинадан тушиб кетди. Сал ўтмай пастдан тўқтўқ ўтин ёрган товуш эшитилди. Ваҳобжон деразани очиб юборди. , Кеч куз бўлишига қарамай, кўклам ҳавоси уйга ёпирилди. Тошкентдан чиқаётганда изғирин жонини ачитар, аллақачон яланғоч бўлиб қолган новдаларни буйдалар эди.\nХурмозор орқасидан ярим палла тарвуздек қипқизил ой кўтарила бошлади. Ваҳобжон папирос кулини ташлаш учун кулдон қидириб у ёқ бу ёққа аланглаган эди, буфет устида турган кулранг нарсага кўзи тушди. Беихтиёр яқин бориб қаради. Каради, баданн ғалати сес канди. Бу дур боғлаган сумбул бутоға эди. Қўлига олди. Панжадек бутоқлар усти новвот дуридек қалинлашиб кетган, соч толасидек сумбул новдаси фақат дурнинг синган жойидан аранг кўриниб турарди.\nУ сумбулни қўлига олиб, чироқ тагига келди. Қўллари беихтиёр титрарди. Шу пайт Қосим ака патнисда хурмо, анор, олма олиб чиқди. Ваҳобжон унга йўл бераман деб, қўлидан сумбул дурини тушириб юборди. Сумбул полга тушиб, жаранглаб синди. Ваҳобжон афсусланиб бўлакларини териб олар экан, Қосим акага гуноҳкорона қаради.\n— Hechqisi yoʻq. Serob narsa. Xurmoni ermak qilib turing, hozir choy damlab chiqaman.\nВаҳобжон сумбул синиқларига тикилиб, ўйлаб кетди. У бу сумбулларнинг қаерда битишини билади. Сумбул-сойда хаёл суриб ўтирган кунларни эслади.\nВаҳобжон урушдан олдин медиттсина техникумини тугатиб, Сумбулсойга юборилган эди. Сумбулсой тоғ оралиғгтдаги қишлоқ. Пасту баланд тепаликлар, арча ва қарағайларга бурканган, ёнбағирлари кўз ёшидек тиниқ булоқлар, майда барг азамат толлар қўйиида мудраган сўлим бир қишлоқ, Кишлоқнинг қоқ белидан кесиб ўтган сойдан кечиб адирга кўтарилса, бутун қишлоқ кафтда тургандек кўринади. Адирнинг орқасида эса тиғ жарлик. Бу жарликда фақат қушларнинг чирқиллаши-ю, шамолнинг гувиллаши эшитилади, холос. Жарлик тубида мажнунтоллар қўйнига яширинган Сумбулсой бор. Қишлоқ йигитлари ёзнинг жазирама кунлари адир ошиб шу жарга тушишада. Худди новвотдан ясалган қасрдек, Сумбулсойда бир текис шувиллаган томчиларга қулоқ солиб, соатлаб ўй суриб қолишади. Унсурлардан осилган соч толасидек қора сумбул новдаларидан шудринг томади. Йиллар ўтиб бу шудринглар тошга айланади. Сумбул толалари йўғолашиб, баъзан ток зангидек дурга айланади. Ваҳобжон ҳам Сумбулсойда соатлаб қолиб кетарди. Бу ерда сумбул толаларидан тўкилаётган томчиларнииг қўлсоат чиқиллашига ўхшаш товушига қулоқ солиб, кўнглига ўт солган қизнинг келишини кутарди. Тоғликлар одати ёмон. Киз боланинг йнгит билан хилватда турганини кўришса, катта жанжал чиқади. Шунга қарамай, қиз келарди. Адирлардан ошиб, тошлар панасида биқиниб, Сумбулсойга етиб келарди. Гулсум қишлоқнинг ўқимишли қизи эди. У ота-онасининг қаршилигига қарамай, Самарқанддаги медсестралар курсини битириб келган. Амбулаторияда Ваҳобжоннинг қўлида ишларди. У пайтларда қишлоқ аёллари эркак докторга кўринмасдилар. Ваҳобжон учун Гулсум ниҳоятда зарур эди.\nВаҳобжон билан Гулсум Сумбулсойда жуда кўп учрашарди. Ишк-муҳаббат ўртаган юракларнинг бир-бирларига тикнлиб овутишарди. Аммо кичкинагина қишлоқда бундай сириинг узоқ сақланиб қолнши мумкнн эмас эди.\nКимдир улариинг Сумбулсойда учрашишларини пайқаб қолган. Ана шундай учрашишларнинг бирнда тўрт-беш йигит уларнинг йўлини пойлаб, Сумбулсойда тутиб олишади. Қизни қўйиб юборишадию, Ваҳобжонни қишлоққа олиб тушишади. Бетига қора суртиб, эшакка тесқари миндирганча қишлоқдан чиқариб юборишади.\nЧўлда қўли боғлиқ, эшакка тескари минган Ваҳобжоннинг қўлини чўпон чол ечиб юборади, унга раҳми келиб, отида Денов йўлигача чиқариб қўяди. Чўпон чолнинг гаплари ҳали ҳам Ваҳобжоннинг қулоғида:\n— Одатимиз қурсин, болам. Келгиндига қиз бермаймиз. Қизимизга сал мундороқ қараганни аямаймиз.\nЎшанда Ваҳобжон Деновга тонготар пайтида кириб келганди. Одамларнинг кўзлари бесарамжом. Ҳамма ташвишда. Уруш бошланибди. Урушга кетгани маъқул.\nВаҳобжон тўппа-тўғри Ҳарбий комиссариятга учрашдию, эртасигаёқ армияга жўнаб кетди.\nКирқ йил қирғин бўлса, ажали етган ўлади, дейдилар. Ваҳобжон фронтда тўрт йил кезди. Қанча ярадорларни жанг майдонидан судраб олиб чиқди. Қанча беҳол жангчиларга қон қуйди. Баданлари ўкдан илма-тешик бўлиб кетди.\nУруш тугаши билан туғилиб ўсган Чинозга қайтиб келди. Дунё кезгаи одам бир жойда туролмас экан. Тошкентга келди. Института кириб яна ўқишга шўнғиб кетди. У фронтда пайтларида икки-уч марта Сумбулсойга хат ёзиб, жавоб кутди. Аммо Гулсум ўрнига имзосиз жавоб келарди. «... Башаранг қоракуя соғинган бўлса кела қол... »\nАна шундан кейин у хат ёзишни тўхтатди. Гулсумни ҳам, Сумбулоойни ҳам унутди.\nШу топда у дур бойлаган сумбул синиқларини ушлаб туриб, ўша воқеаларни бир-бир эслади. Кўнгли ҳам қувонч, ҳам алам билан ўртанди. Қосим ака елкада сочиқ, қўлида чойник билан чиққанда у ана шундай ўйлар билан банд эди.\n— Оббо, дўхтир ука-э, муни қаранг-а, кўришарканмиз-а. Тинч-омонмисиз? Эсингиздами, Сумбулсойдан қайтганингизда, бизникида тунаган эдингиз, ўзим армияга кузатиб қўйган эдим.\nҚосим ака асли деновлик бўлиб, ўтин кесиш учун Сумбулсойга атайин борарди. Бир кун ёнғоқзорда саржин кесаётганда қорнини чангаллаб ётиб қолади. Икки йигит замбилда уни амбулаторияга олиб келишганди. Ваҳобжон қараса, кўричаги тутиб қолган экан. У умрида оператсия қилмаган. Аммо уни дарров оператсия қилмаса, нобуд бўлиши аниқ эди. Ваҳобжон таваккал қилиб оператсия қилади. Қосим ака омон қолади.\nВаҳобжон қишлоқдан қувилганда, Деновга келиб, шу кишининг уйида тунаган эди. Мана, бемаҳалда у билан яна учрашиб қолди.\n— Сиздан ўла-ўлгунча қарздорман. Қўлингиз енгил экан. Мутлақо тузалиб кетдим. Урушга ҳам бориб келдим. Икки орден, уч медал олдим. Хўш, энди сўраб қўяй: биз томонларга сизни қайси шамол учирди?\n— Қизим шу ерда. Икки ой бўлди ишга келганига, Душанбадан қайта туриб қизимни кўриб ўтай, дедим.\n— Шунақами? Қани, чойга қаранг. Сиз бор пайтларингизда бунақа хурмолар йўқ эди, шекилли. Ҳозир ҳаммаёқ хурмозор, лимонзор бўлиб кетган. Ҳали Сумбулсойга йўлингиз тушмагандир? Ҳа, ажаб замонлар эди. Сумбулсойда ҳам ўзгаришлар катта.\nТелефон жиринглади. Қосим ака трубкани олиб, «йўқ» деб жавоб бердию, яна жойига илиб қўйди.\n— Раисни сўраяпти. Раис Ойбаракка кетган. Ваҳобжон бир бурда нон ушатиб, икки-уч пиёла чой ичдида, яна ўриидан туриб, ташқарига қаради. Ойдинда арчаларнинг учи балиқ скелетидек таралиб кўринади. Семон ариқда сув шалдираб оқади. Қайдадир саъва сайрайди. Осмони фалакда чироғини милтиратиб самолёт кетяпти. Унпнг овози эшитилмайди.\nШу пайт электр лампаси секин-секин хиралашиб, қизил ипдек бўлиб қолди. Сал ўтмай у ҳам сўнди.\n— Шунақа, движок ўн иккигача ишлайди. Худо хоҳласа, бирон ҳафтадан кейин катта симга улаймиз. Ўшанда кеча-ю, кундуз ёнадиган бўлади. Сим Нурекдан келяпти. Лампа ёқиб берайми?\n— Йўқ, овора бўлманг. Ётаман. Йўлда уринибманшекнлли. Қосим ака қоронғида тимирскиланиб каравотга жой қилиб бердида, гугурт чақиб, зинадан тушиб кетди.\nВаҳобжон ўрнига ётиб, анча вақтгача кўз юммай, ўй сурди. Бу жойларда кечган кунларининг ҳаммасини эслади. Кўзига Гулсум кўриниб кетди. Эндн у ёшлигининг унутиб бўлмас бир парчаси бўлиб кўринарди. Ваҳобжон ўйлаб-ўйлаб, охири ухлаб қолди.\nҚизи хат ёзганда, Деновдан қаерга юборишлари ҳали номаълум, деган эди. Эрталаб у шу ернинг ўзидан раён соглиқни сақлаш бўлимига телефон қилди. Қизипи суршнтирди. Унга: Зарофатнинг Сумбулсой амбулаториясига ишга юборилганини айтишди.\nАжаб, ўзи ишлаган амбулаторияга энди қизи кетибти. Ваҳобжон иккиланиб ўтирмай ўша ёққа боришга қарор қилди.\nКосим ака билан хайр-хўшлашиб гузарга чиқди. Китоб савдоси машинаси Сумбулсойга кетаёттан экан, шофёрдан илтимос қилган эди, рози бўлди.\nЭнди у бир вақтлар эшакка тескари миниб қочган йўлларидан кетяпти. Йўл-йўлакай шофёрни ҳайрон қолдириб, гоҳ кулади, гоҳ қошлари чимирилиб, жиддий бўлиб қолади.\nСел олиб кетган жойлар, тоғдан думалаб тошган харсанглар бўлмаса, йўл яхши бўлиб кетибди. Онда-сонда янги иморатлар учраб қолади. Олисда эса, қишлоқни бағрига олган асрий қоялар садаф девор бўлиб турибди.\nМашина айланма, пасти баланд йўллардан ўтиб, тоғ орасига қараб ўрмалади.\nСумбулсой ҳамон ўшандек. Ўша гердайган қоялар, ўша шарқироқ телба сувлар. Ёнбағирларда ўсган асрий арчалар орасида илашиб қолган булутлар сокин судралади. Кираверишдаги тепа ортида Кизқўрғон кўкка интилган. Кизқўрғоннинг учини булут ўраган. Унинг қизғимтир танасида ўсган гиёҳлар ерга қараб осилган.\nВаҳобжон таниш манзараларга маҳлиё бўлиб бораркан, худди йигитлик чоғи қайтиб келгандек энтикарди. Гўё ҳозир Гулсум жамалак сочларини силкитиб чопиб келаётгандек...\nУ шундай хаёллар билан амбулаторияга етганини билмай қолди. Эшик олдида бир дам тўхтаб, у ёк бу ёққа қаради. Унинг худди ёнгинасидан тўлагина бир хотин гурсиллаб ўтди. Зина олдига келиб, туфлисининг чангини қоқиб кириб кетаётган эди, Ваҳобжон гап отди:\n— Зарофат Ваҳобовнани чақириб юбормайсизми? Хотиннинг иши тиғизроқ экан шекилли, жавоб ўриига бош ирғаб кириб кетди. Сал ўтмай оқ халат кийган Зарофат чиқди. Дадасининг кутмаганда келишига ҳайрон бўлиб, қошларини кериб қараб турдию, бирдан унинг бағрига отилди. Ота-бола шу куйи анча туришгандаи кейин, Зарофат уни ичкарига ундади. Ваҳобжон кўнмади.\n— Ишингни қилавер, болам. Мен қишлоқни бирон соат айланиб келаман. Кечқурун яна қайтиб кетаман. Йўл устида кўриб ўтай дедим.\nУ, қизи ҳарчанд қилса ҳам, кўнмай, айлангани кетди.\nВаҳобжон Сумбулсойга боришни аҳд қилган эди. Ўша тарафга йўл олди.\nАдир ўртасидан икки арава сиғадиган йўл очишибди. Йўл тепасида ҳаржой-ҳаржойдан нов кесиб ўтганъ. Новнинг ёриғидан йўлга сув томиб турибди. Арава изларидан пастга қараб сув силжияпти. Ваҳобжон юқорига интилди. Тепага чиқиб қишлоққа яна бир марта қаради. Бутун қишлоқнинг ярмига тоғ сояси тушган. Қишлоқнинг ярмида кечаси-ю, ярмида кундузига ўхшайди. Ваҳобжон суқланиб бир дам қараб турдида, кейин адирнинг ортига қараб кетди. Жар ёқасига келди. Пастликдан мажнунтоллар кўринди. У шиддат билан ўша ёққа қараб туша бошладп. Бир гала қуш чағ-чағ қилиб кўтарилди. Ваҳобжон зум ўтмай жарнинг тубига етди. Мажнунтолларнинг танаси янада, йўғонлашиб кетибди. Ерда судралган новдаларни кўтариб Ваҳобжон ичкарига кирди. Ғор ичи жимжит. Тепадан тунгаб турган бўйрадек офтоб нури дурдан ясалган деворларни ғалати ёритган. Тарновлар бўйнига осилган сумалакдек дурлар учидан сув томчилайди. Томчилар дурга сачраганда, пашша қаноти теккан танбур симидек нозик товуш чиқаради. Катта харсанг тошлар устидан ёпирилиб учи сувга тегиб турган хўл сумбул толалари худди бош ювмоқчи бўлиб жомга энгашган хотинларнинг сочига ўхшайди.\nДевор тошлари дур боғлаган бу ғор худди каттакон новвот қозонига ўхшарди. Ҳар бир дур бойлаган сумбултоласидан майда, кўзга кўринмас томчилар сачрайди. Нафас олмай қулоқ тутган киши муттасил шовиллаган товуш эшитади. Гўё олисда шивалаб ёмғир ёғаётгандек.\nВаҳобжон харсангга ўтирди. Сувнинг шовиллашига қулоқ солди.\nУ эртаклар оламига кириб қолгандек, ҳар бир товушдан, ҳар бир томчининг чақнашидан, сачраганда жаранглашидан ҳозир қандайдир мўъжиза юз беради деб кутарди.\nУ Гулсум муҳаббатини шу жойда, шу афсонавор товушлар орасида туйган эди. Қани у? Бормикан? Бор бўлса, ҳали ҳам ўшандаймикан?\nОрадан йигирма олти йил ўтиб, Гулсум ҳамон ўшандай қизалоқ бўлиб тургандек туюларди унга.\nЙигит қизларнинг қийқириғи унинг хушини ўзига келтирди. Бош кўтариб, толнинг рўдапо новдалари орасидан тепага қаради. Ўн чоқли қиз-йигит шу тарафга қараб югуришарди.\nВаҳобжон қимирламай ўтираверди. Бири фотоапарат, бири папирос қутисидек радиоприёмник билан ғорга кириб келишди. Ғор ичи шовқин-сурон бўлиб кетди.\nРадиодан таралган қўшиқ дур деворларда акс-садо бериб, чиқиб кетолмай айланарди. Йигитлар тепага тирмашиб чиқиб, ғалати дур ҳайкалчаларни синдириб тушишарди. Дурлар ҳар синганда жаранглаб кетарди.\nВаҳобжон уларнинг ўйин-кулгисига ҳалал бермаслик учун ғор ичидан чиқди. У энди ариқчадан ҳатлаёгганда қорачагина қиз келиб унинг қўлидан тутди.\n— Сумбулсойга келиб қуруқ кетяпсизми? Мана буни олинг.\nУ Ваҳобжонга худди оёқларини кериб турган кийикка ўхшаш дурни берди. Ваҳобжон унга раҳмат айтиб, тепага интилди. Урнинг бир қўлида бир сиқим қопқора сумбул, бир қўлида дур қоплаган сумбул бутоғи. Авайлаб, синдириб қўймаслик учун, эҳтиёт қилиб тепага чиқиб олди.\nЗарофат эшик олдида уни кутиб турарди.\n— Қаёқда эдингиз? Анчадан бери кутаман.\n— Қизим, сенга сумбул олиб келдим.\nЗарофат бу ёққа яқинда келганидан Сумбулсойни ҳали кўрмаган эди. Шошиб дадасининг қўлидан сумбулни олди.\n— Сочга ўхшар экан. Юринг бирпас дам олинг. Ваҳобжон чарчаган эди. Қизига эргашиб яна сойнинг нариги тарафига ўтди. Бир тавақали эшикдан ҳатлаб кенг ҳовлига киришди. Бир кампир ўчоқ олдида нимадир қиляпти. Уйга киришди. Шифти тоқили уй деворлари оқланган, токчаларда ҳар хил китоблар.\n— Бош врачимизнинг уйи. Яхши одамлар. Мана шу хонани менга бўшатиб беришган.\nБоя амбулатория эшиги олдида учраган хотин кирди. Хали Ваҳобжон унинг юзини кўрмаган эди. Энди кўрди. Бу ўша. Уша Гулсум. Икковлари бирбирларига тикилишганича қимирламай қолишди. Гулсум, охири кўзини олиб қочди-да, титроқ товуш билан эшитилар-эшитилмас саломлашди.\nГулсум чиқиб кетди. Шундан кейин Ваҳобжон кетар чоғида ҳам кўринмади. Ваҳобжон чўлга чиққанда ҳам, Деновга етиб келганда ҳам унинг оппоқ, сочларини, ажин қоплаган юзларини, айниқса, иягидаги тиртиқни кўз олдидан нари кеткизолмади.\n— Қариб қарипти. Бемаҳал қарипти. Кўзлари ҳамон ўшандай.\nОрадан ўн беш кунлар чамаси вақт ўтиб, Ваҳобжои қизидан хат олди.\n«Дада, бош врачимиз ўша куни сиз билан хайрлашолмай қолгани учун афв этишингизни сўради. Ўша куни бир беморни кўриш учун тоққа жадал кетиб қолган экан. Ўзи жуда яхши, меҳрибон хотин. Бошидан жуда кўп савдолар ўтган, дейишади. Қирқ биринчи йилда эри отилган эмиш. Нима сабабдандир у Гулсум аяни пичоқлаган экан. Боласи йўқ. Айниқса, сиз келиб кетгандан кейин менга жуда меҳрибон бўлиб қолди. Рўпарамга ўтириб кўзимга тикилади. Кеча яна шундай қилди. Кўзимга узоқ тикилиб турдида, йиғлаб, бағрига босди... »\nВаҳобжон хатни ўқиб, оғир уҳ тортди. Бўғзидан нафас эмас, олов отилиб чиққандек бўлди.\n"http://www.kutubxona.com/wiki/index.php?title=Said_Ahmad._Sumbul_(hikoya)_/_Kiril&oldid=13749" dan olindi


Ишни сиёсийлаштирманг – Раббимов нега ҳибсга олинганини айтиб берди | Qalampir.uz\nИшни сиёсийлаштирманг – Раббимов нега ҳибсга олинганини айтиб берди\nЖамият\t19 Апрель 09:48 18370\nСиёсатшунос Камолиддин Раббимов ўзига нисбатан маъмурий иш қўзғатилишига сабаб бўлган воқеа ва жарима жазоси юзасидан изоҳ берди.\n“Ассалому алайкум қадрли дўстлар, мени тақдиримга бефарқ бўлмаганингиз учун – барчангизга рахмат. Хозир уйдаман. Ҳаммаси яхши”, дейди сиёсатшунос ижтимоий тармоқдаги саҳифасида қолдирган постида.\nУ маъмурий жавобгарликка тортилишига сабаб бўлган воқеа қачон ва қаерда бўлганини айтиб, шундай деган:\n“17 апрель, кечки соат 19:00 лар атрофида “Чорсу” бозори ёнида рейд бўлаётганда, қонун устуворлигини шахсий талқинимда ўлчаб, ушбу вазиятга аралашган эдим. Лекин, мен ИИВ ходимларининг ишларига аралашганим хато эканлигини тушунаман. Менга нисбатан, қонун моддаларига кўра, жарималар белгиланган, мен уларни ўз вақтида тўлаш ниятидаман”.\nРаббимов воқеа тафсилотларини кейироқ очиқлашини айтиб, ўзидан ҳам хато ўтганини, шунинг учун ҳолатни сиёсийлаштирмасликни сўраган.\n“Қолган тафсилотларини кейинчалик билдиришга ҳаракат қиламан. Илтимос, бу ишни сиёсийлаштирмасликларингизни сўрайман. Бу ерда мен томонимдан йўл қўйилган хатолар мавжуд эди. Ҳаммага каттадан-катта рахмат”, дейди сиёсатшунос.\nЭслатиб ўтамиз, сиёсатшунос Камолиддин Раббимов 17 апрель куни соат 15:00 атрофида Тошкентдаги уйидан чиқиб кетганча қайтиб келмаган. 18 апрель куни соат 19:00 атрофида жамоатчилик орасида унинг дом-дараксиз кетгани шов-шувларга сабаб бўлди.\nКўп ўтмай, Раббимов журналист Илёс Сафаров билан боғланиб, “Панельный”га олиб келингани ва 15 суткага қамалаётганини айтган.\nИчки ишлар вазирлиги Матбуот котиби Шоҳруҳ Ғиёсов ҳолат бўйича расмий баёнот берди. У шундай деб ёзди:\n“Жорий йилнинг 17 апрель куни Тошкент шаҳрининг Шайхонтоҳур тумани “Чақар” маҳалласида ўтказилаётган санитария-профилактик тадбирлар жараёнида, фуқаро К.Р. хизмат вазифасини бажараётган ходимларнинг фаолиятига асоссиз аралашиб, уларнинг ишига тўсқинлик яратиб, қонуний талабларини бажармаган.\nҲолат юзасидан фуқаро К.Р.га нисбатан Ўзбекистон Республикаси МЖтКнинг 183, 194 ва 195-моддалари билан материаллар расмийлаштирилиб, қонуний чора кўриш учун Шайхонтоҳур тумани судига юборилган”.\nОрадан кўп ўтмай Тошкент шаҳар судлари баёнот чиқди. Идора туман суди қарори билан Раббимовга 15 сутка маъмурий қамоқ жазоси тайинланганини билдирди. Аммо сиёсатчи томонидан келтирилган апелляция шикояти Тошкент шаҳар судининг жиноят ишлари бўйича судлов ҳайъати апелляция инстанциясида кўриб чиқилиб, 18 апрелдаги жиноят ишлари бўйича Шайхонтоҳур туман судининг К.Раббимовга нисбатан чиқарилган қарори ўзгартирилган.\n15 Май 16:43 46208\n14 Май 09:13 39851\n14 Май 22:33 37288\n14 Май 19:06 30953\n14 Май 21:00 28519


ЕХҲТ ўзбек прокурорларини ўқитяпти\n02 март 2021, Тошкент вақти: 18:24\nянвар 27, 2005\nОзодбек Европада хавфсизлик ва ҳамкорликлик ташкилотининг Тошкентдаги ваколатхонаси Ўзбекистон Бош прокуратураси билан ҳамкорликда прокурорларнинг малакасини оширишга қаратилган ўқув машғулотлари ўтказмоқда.\nИкки кундан буён давом этаётган семинар-тренингда ўзбекистонлик 26 прокурор иштирок этаётир. Машғулотлар уларнинг касбий маҳорати ва этикасини, таҳлилчилик ва етакчилик қобилиятини юксалтириш мақсадида ўтказилмоқда.\nМаълумотларга кўра, “Прокурорлик этикаси” мавзуидаги бу семинар бир йилга мўлжалланган йирик лойиҳанинг таркибий қисмидир. Мазкур лойиҳани амалга оширишда ЕХҲТ АҚШнинг Ўзбекистондаги элчихонаси, Бош прокуратура ҳузуридаги Қонунчиликни мустаҳкамлаш муаммолари ва прокурор-тергов ходимлари малакасини ошириш маркази ҳамда Америка юристлар уюшмаси билан ҳамкорлик қиляпти.\nЕХҲТнинг Тошкентдаги ваколатхонаси раҳбари Пер Нурмаркнинг сўзларига қараганда, лойиҳа доирасидаги тренинглар турли мавзуларда бўлади. Илк машғулот эса уч кунга мўлжалланган. Машғулот иштирокчилари Бош прокуратура ёрдамида танлаб олинган. 26 прокурордан 12 нафари ихтисослаштирилган ўқув машғулотларида қатнашади ва улар иш жойларига қайтгач, бу ерда олган билим ва кўникмаларини ҳамкасбларига ўргатади.\nБош прокуратураси матбуот хизмати раҳбари Светлана Ортиқованинг таъкидлашича, прокурорларнинг малакасини ошириш юзасидан бир неча йиллардан буён халқаро ташкилотлар билан ҳамкорлик қилиб келинади. Бу каби ҳамкорлик прокурорлар дунёқараши кенгайишига, касбий фаолиятининг самарадорлиги ошишига ва замонавий талаблар асосида ишлашни ўрганишига катта ёрдам беряпти.


BBC Uzbek - Dunyo - "Таиландда ўзбекистонлик уч аёл ҳибсга олинган"\n"Таиландда ўзбекистонлик уч аёл ҳибсга олинган"\nСўнгги янгиланиш 21 август 2012 - 09:24 GMT\nТаиланднинг Daily News газетасидаги маълумотга таяниб CA-News агентлиги хабар қилишича, Бангкокдаги "Grace Hotel "меҳмонхонасида полиция аёлларни алдаш ва уларни фоҳишалик билан шуғулланишга мажбурлаганликда гумонланган уч Ўзбекистон фуқаросини қўлга олган.\nГиёҳвандликка ва одам савдоси билан шуғулланишга қарши кураш бўлими ўзбекистонлик аёллар Бангкокдаги меҳмонхоналардан бирида фоҳишаликка мажбур қилинаётганлиги ҳақида хабар олгач, бу ишни ўргана бошлаган.\nПолиция ўзбекистонлик жабрланган аёллар билан гаплашган. Аёлларга кўра, улар фоҳишаликка ўз ватандошлари томонидан мажбурланган.\n"Тадбиркорлар" жабрланган аёлларга Россиядаги ресторанга ишга жойлаштириб қўйиш ваъдасини беришган. Сўнгра аёлларга ишга жойлаш учун қарз бўлганлари айтилган ва буни тўлаш учун фоҳишаликка жўнатилганлар.\nЖабрланган аёллардан бири таиландлик мижозидан 2000 таиланд бати (63 доллар) олган. Унинг айтишича, ўртада турган аёллардан бири бу пулларнинг катта қисмини олиб қўйган.\nБиринчи ҳибсдан кейин полиция бошқа жабрланганларни, уларнинг олиб қўйилган паспорт ва қўл телефонларини топган.\nУшбу воқеада гумонланаётган уч аёл айбларини бўйнига олмаган, Таиландга дам олиш учун келганларини айтишган.\nЖабрланганлар Бангкокдаги инсон савдосидан азият кўрганлар бўлимига жўнатилган.


Жамолиддин Ҳайитматов: Ўт ўчирувчи ишининг масъулияти инсон ҳаётини асрашдир\nЮзма-юз 391 13.05.2019 10:25:22\nЎзбекистонда “Ёш ўт ўчирувчилар” мусобақаси бўлиб ўтаётган бир вақтда Sputnik мухбири Дилшода Рахматова Юнусобод тумани Ёнғин хавфсизлиги бўлими командири, 21 йиллик иш стажига эга Жамолиддин Ҳайитматов билан ушбу касб тафсилотлари ҳақида суҳбатлашди.\nЖамолиддин Ҳайитматовнинг айтишича, ёнғин хавфсизлиги бўлинмасига армияда хизматни ўташи биланоқ жойлашган – болаликдан инсонларни қутқаришни орзу қилган ва бу олижаноб истак уни ёнғин ўчирувчи касби сари етаклаган.\n“Ўт ўчирувчи касби эркак кишиларга хос касб бўлгани учун танлаганман. Ҳарбий хизматни ўтаётган пайтимда бу касб эгалари ҳарбийларга тенглаштирилган эди. Ёнғин хавфсизлиги бўлинмасига армиядан кейин келганман”, – дейди у.\nСуҳбатдошимнинг айтишича, уйдагилари унинг бу истагига қарши бўлмаган, аксинча, “инсонларга фойданг тегадиган, яхши касб танлабсан”, – дея оқ фотиҳа беришган.\n– Ўт ўчирувчи қандай ҳислатларга эга бўлиши керак?\n– Бу касб эгалари мунтазам машқларда тобланган, яъни жисмонан бақувват, руҳий томондан ўзларини енга олган бўлишлари керак, дея жавоб беради.\nСпорт жуда катта ёрдам беради. Пухта жисмоний тайёргарликсиз яхши ёнғин ўчирувчи бўлиш қийин. Тасаввур қилинг, ёнғин рўй берганида ўзимиз билан оладиган кийим-бош, анжомларимиз оғирлиги ўртача 35-45 килограммни ташкил қилади. Сиз бу юк билан зарур ҳолатларда дейлик бешинчи қаватга катта тезликда кўтарилишингиз керак. Бундай ишларни жисмоний тайёргарликсиз амалга ошириб бўлмайди.\n– Албатта, ёнғин рўй берган вақтда одамлар уйдан қочиб чиқиб, жониворларни олов ичида унутиб қолдирган вақтлар ҳам бўлади. Кейин “қутқаринг, илтимос”, дея илтимос қилишади. Кўп ҳолларда бундай илтимосларни бажарганмиз.\nИнсон руҳиятида “шок” деган ҳолат бор. Дейлик, у "101" рақамини ёддан билса ҳам, ёнғин рўй берганида, ўзини йўқотиб қўйиб, керакли рақамни тера олмаслиги мумкин. Қолаверса, 70 фоиз ҳолатларда ёнғин ҳақида кеч хабар берилади. Кўп жойда уй ёнгани ҳақида қўшнилардан хабар келиб тушади.\nЁнғин бошланганида ҳар бир сония ғанимат. Айтайлик, ёнғинни бартараф этиш хизмати рақами “101” бўлганига бир неча йиллар бўлиб кетган бўлса ҳам, ҳали ҳам “01”га қўнғироқ қиладиганлар бор.\nЁнғин рўй берганида, бақир-чақир, қўшниларни ёрдамга чақиришга вақт сарфламасдан, дарҳол ўт ўчирувчиларга қўнғироқ қилиш лозим. Имкон бўлса, зарур ҳужжатларни олиб ёнғин рўй бераётган жойни имкон қадар тезроқ тарк этиш лозим. Бу ҳақда биз кўп гапирамиз, афсуски, аксар ҳолларда фуқароларимиз лоқайдлик қиладилар. Умид қиламизки, ёнғин балоси улардан йироқ бўлади.\n– Бу хавфли касбни танлаганингиздан афсусланмайсизми?\n– Ҳеч қачон афсусланмаганман. Тўғри, қийинчилиги кўп, лекин биласизми, ёнғин ўчирувчиларни бутун дунёда қадрлашади. Олов ичига кириб, бир инсон ҳаётини қутқарганингизда, миннатдорлик билдиришни унутиб қўйсалар ҳам ранжимаймиз. Ахир касбимизда фидойилик биринчи ўринда туради. Лекин оддийгина "раҳмат" сўзи ҳам биз ўт ўчирувчилар учун жуда катта рағбат, – дейди суҳбатдошим.\nМаълумот учун: Жамолиддин Ҳайитматов Юнусобод туманидаги мактабларнинг бирида ёнғинни бартараф этиб, 6 нафар ўқувчи ҳаётини асраб қолгани учун “Жасорат” медали билан тақдирланган.\nАйтганча, Ўзбекистонда аҳоли сони йилига кўпаяётгани, бу эса турар ва нотурар жойларнинг сони ортиб боришига сабаб бўлаётганига қарамай, сўнгги ўн йилда содир бўлган ёнғинлар, уларда ҳалок бўлган ва тан жароҳати олганлар сони камайиб бормоқда. Масалан, 2008 йилда 14 725та ёнғин бартараф этилган бўлса, 2017 йилга келиб, бу рақам 12 705тани ташкил этди. Вафот этганлар сони 218 нафардан 159 нафарга камайиб, сўнгги беш йилда содир бўлган ёнғинларнинг 80 фоизи бошланғич даврида бартараф этилди. Натижада 399 нафар кишининг ҳаёти сақлаб қолинган.


2020 йилнинг 4 сентябрь куни Савдо-саноат палатаси Тошкент вилояти ҳудудий бошқармаси бошлиғи У.Акбаров 2020 йилнинг 8 ойи якуни бўйича Тошкент вилоятида тадбиркорлик соҳасида амалга оширилган ишлар бўйича брифингда иштирок этди. Ушбу брифингда ҳунармандчилик соҳасида банк кредити, тадбиркорлик субъектларини 2020 йилда 2 баробарга ошириш ҳамда бошқа соҳаларда амалга оширилган ишлар бўйича ҳисоботи тингланди.\nБугунги кунда, Тошкент вилоятида 2020 йилнинг 1 август ҳолатига, Хўжалик юритувчи субъектлар (фермер ва деҳқон хўжаликларидан ташқари юридик шахслар) сон 59 293 тани ташкил этади.\n2020 йил мобайнида савдо ва умумий овқатланиш (811та), саноат ва ишлаб чиқариш (4985), хизмат кўрсатиш (88та), қишлоқ хўжалиги (169та), транспорт (63та) ва бошқа (468) соҳаларда жами 6739 та янги кичик бизнес субъектлари ташкил этилди.\nХусусан, жорий йил январь-август ойларида 5 468 та субъект ташкил этилган. Шунингдек, улардан 825 таси оилавий корхона сифатида рўйхатдан ўтган.\nПрогнознинг дастлабки 8 ойи якуни бўйича Бўка (129 фоиз) ҳамда Пискент (106 фоиз) туманларида режа ижроси бир неча баробар ортиғи билан бажарилган.\n2020 йилда қиймати 30,7 млрд. сўмлик, шундан 27,6 млрд. сўми банк кредити бўлган 832 та ҳунармандчилик лойиҳалари амалга оширилиши белгиланган. Амалга оширилган ишлар ва бу борадаги кўрсаткичлар билан батафсил ҳавола орқали маърузада танишишингиз мумкин.